e-rooster.gr» Μεταφράσεις Φιλελευθερισμός » Το όραμα ελευθερίας του Τζέιμς Μάντισον\nΔεκ 26th, 2007 | John Samples| Κατηγορία: Μεταφράσεις, Φιλελευθερισμός\t| Email This Post | Print This Post |\nτου John Samples1 ,2\nΟ Τζέιμς Μάντισον παρατήρησε κάποτε πως το Σύνταγμα των Ηνωμένων Πολιτειών ήταν το έργο πολλών μυαλών και πολλών χεριών. Ήταν πολύ μετριόφρων. Ο Μάντισον, περισσότερο από οποιονδήποτε άλλο στην Συνταγματική Συνέλευση εκείνο το ζεστό καλοκαίρι του 1787, ανέπτυξε τις ιδέες που ενσωματώθηκαν στον θεμελιώδη νόμο μας και επεξεργάστηκε την πραγματική διατύπωση του κειμένου. Επιπλέον, ο Τζέιμς Μάντισον ήταν ένας επίμονος και δυνατός φίλος της ελευθερίας. Όλοι οι φίλοι της ελευθερίας έχουν καλό λόγο να γιορτάσουν την 250η επέτειο από την γέννησή του στις 16 Μαρτίου του 1751.\nΕίμαστε οικείοι σήμερα με τους ανθρώπους του πνεύματος και τους πολιτικούς. Τους ανθρώπους του πνεύματος τους γνωρίζουμε συχνά σαν καθαρά θεωρητικούς, αν όχι άσχετους ουτοπιστές, προστατευμένους από το αξίωμά τους και πολιτικά ανεύθυνους. Οι πολιτικοί είναι συχνά δημαγωγοί με το νου τους στις δημοσκοπήσεις και ταλέντο για βραχυπρόθεσμη σκέψη. Αντίθετα, ο Μάντισον και οι άλλοι συντάκτες του Συντάγματος ήταν ενεργοί άνθρωποι του πνεύματος, άντρες των οποίων η πολιτική εμπειρία ταυτόχρονα περιόριζε και εξευγένιζε την συνταγματική τους σκέψη. Μέχρι το 1787 ο Μάντισον δεν ήταν κάποιος αθώος. Καταλάβαινε πως, όπως λέμε σήμερα, η πολιτική είναι σκληρό παιχνίδι. Εντούτοις, το γεγονός αυτό δεν ήταν μια δικαιολογία για κυνισμό αλλά μάλλον για μια σταθερή βάση πάνω στην οποία χτίσανε ένα σύνταγμα το οποίο θα διαρκούσε.\nΗ ζωή του Μάντισον πριν από την Συνταγματική Συνέλευση τον προετοίμασε καλά για το μεγάλο έργο του. Στο Πρίνστον ήταν ένας αφοσιωμένος φοιτητής ο οποίος τελείωσε το πτυχίο του σε δυο χρόνια και παρέμεινε για να σπουδάσει Εβραϊκά και φιλοσοφία με τον πρόεδρο του πανεπιστημίου.3 Παρέμεινε ικανός στα λατινικά και τα ελληνικά σε όλη του την ζωή και επέστρεφε πάλι και πάλι στους αρχαίους συγγραφείς.\nΤέσσερα χρόνια αφού αποφοίτησε από το Πρίνστον ξεκίνησε την πολιτική του καριέρα σαν εκπρόσωπος στην Συνταγματική Συνέλευση της Βιρτζίνια το 1776. Μετέπειτα υπηρέτησε δυο φορές ως μέλος του Οίκου των Εκπροσώπων της Βιρτζίνια και μέλος του Συνταγματικού Κογκρέσου. Κατά την διάρκεια της δεύτερης θητείας του στο σώμα της Βιρτζίνια μπλοκάρισε έναν φόρο που είχε προταθεί για να υποστηρίξει την διδασκαλία του χριστιανισμού και επέφερε την αποδοχή ενός νομοσχεδίου το οποίο ταυτόχρονα αποποινικοποιούσε την αίρεση και καταργούσε το θρησκευτικό τεστ για τους δημόσιους υπαλλήλους.\nΚαθώς ελαττώματα στα Άρθρα της Συνομοσπονδίας έγιναν πιο εμφανή, ο Μάντισον πίστευε πως μια συνταγματική αναμόρφωση ήταν αναπόφευκτη. Δυο χρόνια πριν από την Συνταγματική Συνέλευση του 1787, μετέβηκε στο οικογενειακό κτήμα στο Μονπελιέ και προετοιμάστηκε να παίξει έναν κύριο ρόλο στην δεύτερη ίδρυση των Ηνωμένων Πολιτειών. Καταβρόχθισε ιστορίες δημοκρατιών, αρχαίων και σύγχρονων, και διάβασε τους πιο προηγμένους θεωρητικούς της εποχής του. Ζητούσε επίμονα από τον στενότερο φίλο του, τον Τόμας Τζέφερσον, ο οποίος τότε υπηρετούσε σαν υπουργός στην Γαλλία, να του στείλει καφάσια έργων από ευρωπαίους συγγραφείς. Συνολικά, κανένας άντρας δεν ήρθε καλύτερα προετοιμασμένος από τον Μάντισον για το έργο της συγγραφής ενός συντάγματος.\nο Μάντισον δεν μοιραζόταν την αφελή πίστη, τόσο κοινή σήμερα, πως οι άνθρωποι δεν μπορούν να κάνουν κακό. Ήξερε πως η κυριαρχία της πλειοψηφίας, όπως κάθε απεριόριστη πολιτική δύναμη, έθετε τους δικούς της κινδύνους στην ατομική ελευθερία\nΣτην ίδια την συνέλευση, πήρε σημειώσεις από όλα όσα ειπώθηκαν και από τις ψηφοφορίες που πάρθηκαν – η αναφορά του παραμένει ουσιαστική για την κατανόηση του τι συνέβη στην Φιλαδέλφεια. Κατά την διάρκεια της διαμάχης για την επικύρωση, έγραψε, παράλληλα με τον Αλεξάντερ Χάμιλτον και τον Τζον Τζέι, τα διάσημα Federalist Papers υπερασπιζόμενος το νέο Σύνταγμα. Οι συνεισφορές του μας λένε πολλά για αυτά που είχε μάθει από την επίσημη και πολιτική παιδεία.\nΟ Μάντισον κάποτε έγραψε: «Ειπώθηκε πως όλες οι Κυβερνήσεις είναι κακές. Θα έπρεπε να ειπωθεί πως η αναγκαιότητα οποιασδήποτε Κυβέρνησης είναι μια ατυχία.» Οι άνθρωποι δεν είναι άγγελοι και δεν θα ζήσουν μαζί με ειρήνη και ελευθερία χωρίς κάποια κυβέρνηση. Εντούτοις το κράτος είναι ένα δίκοπο μαχαίρι. Η δύναμη να αποτρέπει και να εξαναγκάζει τους εγκληματίες μπορεί να μεταμορφωθεί στην δύναμη να περιορίζει την ατομική ελευθερία, να παίρνει ιδιοκτησία, και να επιβάλει τυραννική κυβέρνηση. Πώς να ελέγξουμε το κράτος; Με εκλογές, για αρχή. Αλλά ο Μάντισον δεν μοιραζόταν την αφελή πίστη, τόσο κοινή σήμερα, πως οι άνθρωποι δεν μπορούν να κάνουν κακό. Ήξερε πως η κυριαρχία της πλειοψηφίας, όπως κάθε απεριόριστη πολιτική δύναμη, έθετε τους δικούς της κινδύνους στην ατομική ελευθερία.\nΟ Μάντισον για την Κυριαρχία της Πλειοψηφίας\nΤο δίκαια διάσημο 10ο Federalist Paper προσφέρει μια λαμπρά πρακτική λύση για τον έλεγχο της κυβέρνησης. Αρχίζει με μια σκληροτράχηλη ανάλυση των κινδύνων από τις κλίκες σε μια δημοκρατία. Οι άνθρωποι τείνουν, λέει, να χωρίζουν τους εαυτούς τους σε ομάδες ή κλίκες με βάση τον πλούτο, το επάγγελμα, ή θρησκευτική πίστη και αναζητούν να κυριαρχήσουν στους άλλους. Η προστασία ενάντια την κυριαρχία των κλίκων έγινε έτσι κεντρικό πρόβλημα για μια κυβέρνηση ιδρυμένη βάση της κυριαρχίας της πλειοψηφίας.\nΕάν μια κλίκα ήταν μια πλειοψηφία, θα έθετε έναν σοβαρό πολιτικό κίνδυνο σε οποιαδήποτε δημοκρατία. Οδηγημένη από το πάθος ή την απληστία ή δίκαια οράματα, μια πλειοψηφία θα παραβίαζε τα δικαιώματα της μειοψηφίας. Οι άεργοι θα λεηλατούσαν τους εργατικούς. Θρησκευτικές αιρέσεις θα αναζητούσαν νομικά προνόμια ή απαγορεύσεις σε άλλες πίστεις. Ο Μάντισον και οι συνάδελφοί του έγραψαν το Αμερικανικό Σύνταγμα για να αποτρέψουν τέτοιες καταχρήσεις εξουσίας και να πραγματοποιήσουν τα αγαθά της ελευθερίας και ασφάλειας.\nΟ Μάντισον υποστήριξε πως το μέγεθος και μόνο της νέας Αμερικανικής δημοκρατίας έκανε τέτοιες αδικίες λιγότερο πιθανές. Σε καθαρές δημοκρατίες, σαν αυτές της αρχαίας Αθήνας, τα άτομα γρήγορα ανακάλυψαν κοινά συμφέροντα, δημιούργησαν κλίκες και καταπίεσαν τους συμπολίτες τους. Η μεγάλη ποικιλία ενδιαφερόντων και ομάδων στην νέα Αμερικανική δημοκρατία λειτούργησε κατά του όχλου που δρα ομόφωνα. Ένας αγρότης στην Μασαχουσέτη και ένας άλλος στην Βιρτζίνια ίσως να μην συμφωνούν πως οι πιστωτές ήταν οι υποτακτικοί του Σατανά. Ακόμα και αν μοιράζονταν αυτή τη σκέψη, το να δράσουν με την κοινή τους ελπίδα να αρνηθούν τα χρέη τους θα ήταν υπερβολικά πολύπλοκο.\nΟ μόχθος για τέτοια προνόμια είναι τόσο κοινός ώστε οι μελετητές του έχουν δώσει ένα όνομα: προσοδοθηρία\nΟ Μάντισον ανησυχούσε για την κακομεταχείριση των μειοψηφιών από τις πλειοψηφίες – δεν φοβόταν πως οι μειοψηφίες θα μπορούσαν να εκμεταλλευθούν «το μεγαλύτερο αριθμό.» Εδώ ο Μάντισον έκανε λάθος. Κάθε μέρα στις Ηνωμένες Πολιτείες μικρές μειοψηφίες – για παράδειγμα, αυτοί που επωφελούνται από την ιδιοκτησία ή την δουλειά για την βιομηχανία ζάχαρης – αποσπούνε εκατομμύρια δολάρια από την μάζα των καταναλωτών για προστασία του εμπορίου. Ο μόχθος για τέτοια προνόμια είναι τόσο κοινός ώστε οι μελετητές του έχουν δώσει ένα όνομα: προσοδοθηρία. Ο Μάντισον δεν είδε πως οι μειοψηφίες μπορούν να θα μπορούσαν να εκμεταλλευθούν τις πλειοψηφίες όταν τα οφέλη της κυβερνητικής δράσης σε αυτές τις μειονότητες ήταν τεράστια και το κόστος για κάθε άτομο στην πλειοψηφία ήταν μικρά.\nΟ Μάντισον τόνισε πως οι Ηνωμένες Πολιτείες θα είχαν μια αντιπροσωπευτική κυβέρνηση παρά μια καθαρή δημοκρατία. Είχε λίγη συμπάθεια για τους «θεωρητικούς πολιτικούς» οι οποίοι υποστήριζαν την άμεση εξουσία του λαού. Σε καθαρές δημοκρατίες τίποτα δεν θα περιόριζε την κατάχρηση του «αδύναμου κόμματος ή του αντιπαθητικού ατόμου» από την πλειοψηφία. Η κατηγορία του Μάντισον είναι άκαμπτη: «Τέτοιες δημοκρατίες ήταν ανέκαθεν θεάματα αναστάτωσης και σύμβασης – βρίσκονταν ανέκαθεν ασύμβατες με την προσωπική ασφάλεια, ή το δικαίωμα της ιδιοκτησίας – και υπήρξαν γενικά τόσο βραχύβιες όσο και βίαιες στον θάνατό τους.»\nΗ επιτροπή της δύναμης του λαού στους αντιπροσώπους, από την άλλη πλευρά, «θα εκλέπτυζε και θα διεύρυνε τις δημόσιες απόψεις» και θα αποθάρρυνε τα φαύλα πάθη τα οποία είχαν καταστρέψει τόσες πολλές δημοκρατίες στο παρελθόν. Δίνοντας στον λαό μια έμμεση φωνή στην δημιουργία των νόμων, ο Μάντισον κατέληξε, θα ήταν πιο πιθανόν να υπηρετήσει το κοινό καλό από μια άμεση δημοκρατία.\nΟ Μάντισον επίσης μίλησε για την ανάγκη για «βοηθητικές προφυλάξεις» στο Σύνταγμα για να περιορίσουν το κράτος και να προστατέψουν την ελευθερία. Η πιο σημαντική ήταν η διαίρεση και εξισορρόπηση των εξουσιών. Ο Μάντισον και οι άλλοι συντάκτες του Συντάγματος φοβόντουσαν την σταδιακή συγκέντρωση της εξουσίας σε έναν κλάδο της κυβέρνησης. Η λύση του για αυτόν τον κίνδυνο ήταν εντελώς πραγματική: οι ηγέτες κάθε κλάδου πρέπει να έχουν «τα απαραίτητα συνταγματικά μέσα, και προσωπικά κίνητρα, να αντισταθούν στην καταπάτηση από τους… άλλους. Η φιλοδοξία πρέπει να αντισταθμίσει την φιλοδοξία.» Η πρόσκληση του Μάντισον για πάλη ανάμεσα στους κλάδους δούλεψε ελλιπώς τα τελευταία χρόνια. Το Κογκρέσο εν μέρει περιόρισε την «αυτοκρατορική προεδρία» του Κέννεντυ και του Νίξον – οι πολιτείες τα κατάφεραν λιγότερο καλά στον περιορισμό μια «αυτοκρατορική» καθιέρωση της Ουάσινγκτον. Το Κογκρέσο ανέθεσε πολλή από την εξουσία του στον εκτελεστικό κλάδο όπου γραφειοκράτες οι οποίοι δεν δίνουν αναφορά σε κανέναν καθορίζουν πολιτικές εκτός της δικαιοδοσίας του νόμου.\nΟ Μάντισον επέμενε ακόμα ο λαός να διατηρήσει όλα τα δικαιώματα τα οποία δεν έχουν ρητώς εξουσιοδοτηθεί στην νέα κυβέρνηση των Ηνωμένων Πολιτειών\nΟ Μάντισον επέμενε ακόμα ο λαός να διατηρήσει όλα τα δικαιώματα τα οποία δεν έχουν ρητώς εξουσιοδοτηθεί στην νέα κυβέρνηση των Ηνωμένων Πολιτειών. Οι εξουσίες οι οποίες αριθμούνται στο Σύνταγμα με αυτόν τον τρόπο έθεσαν ένα όριο σε αυτά που η κυβέρνηση θα μπορούσε να κάνει νόμιμα. Τον καιρό του Μάντισον, όπως και στον δικό μας, αρκετοί υποστήριζαν ότι η ομοσπονδιακή κυβέρνηση είχε υπονοούμενες εξουσίες για να εκπληρώσει τους στόχους οι οποίοι αναφέρονται στον πρόλογο του Συντάγματος, ειδικά τον στόχο της προώθησης την γενική ευημερία. Ο Μάντισον διαφωνούσε έντονα. Τέτοια θεωρία θα ήταν «μετατροπή της κυβέρνησης από μια περιορισμένη όπως υποτίθεται ότι πρέπει να είναι ως τώρα , στις αριθμημένες εξουσίες, σε μια κυβέρνηση χωρίς καθόλου όρια.» Ίσως και να αναρωτιόμαστε αν ζούμε σήμερα κάτω από μια κυβέρνηση «χωρίς καθόλου όρια.»\nΚατά την γνώμη του Μάντισον, ένα βασικό δικαίωμα που διατήρησε ο λαός ήταν η ελευθερία συνείδησης όσον αφορά σε θέματα θρησκείας. Κάποια από τα πρώτα γράμματά του καταγγέλλουν θρησκευτική δυσανεξία στην Βιρτζίνια. Η Χριστιανική του πίστη δεν μπορεί να αμφισβητηθεί, ούτε και η αλύγιστη αντίστασή του στην ανάμειξη πολιτικής και θρησκείας. Για τον Μάντισον, το να φέρει κάποιος την θρησκεία στον χώρο της πολιτικής διέφθειρε την πίστη όπως και την κυβέρνηση.\nΘα μπορούσαμε να κλείσουμε αναθυμούμενοι την αξιολόγηση του Τόμας Τζέφερσον για τον φίλο του: «Μπορώ να πω συνειδητά πως δεν γνωρίζω στον κόσμο έναν άντρα αγνότερης ακεραιότητας, περισσότερο αμερόληπτο, ανιδιοτελή και αφοσιωμένο σε αυθεντικό Ρεπουμπλικανισμό – ούτε θα μπορούσα σε όλο το αμερικάνικο και ευρωπαϊκό πεδίο να επιδείξω ένα ικανότερο κεφάλι.» Το πέρασμα του χρόνου έχει άπλετα επιβεβαιώσει την κρίση του Τζέφερσον. Οι ιδέες του Μάντισον, η ζωή του και το μεγάλο του επίτευγμα θα έπρεπε τώρα να μας εμπνεύσουν να ανακτήσουμε την αμερικάνικη κληρονομιά της ελευθερίας και περιορισμένης κυβέρνησης.\nΠολιτικές ιδέες από τον Μάντισον\nΟ Μάντισον είπε μια φορά «η γνώση θα κυριαρχεί πάντα της άγνοιας – και οι άνθρωποι οι οποίοι εννοούν να είναι οι Κυβερνήτες του εαυτού τους, πρέπει να οπλίζονται με την δύναμη την οποία δίνει η γνώση.» Με αυτό το πνεύμα, προσφέρω τα ακόλουθα αποσπάσματα από την πολιτική σκέψη του Μάντισον.\n«Η φιλοδοξία επαγρυπνεί τόσο πολύ, και όπου έχει ένα μοντέλο πάντα ως προοπτική όπως στην παρούσα περίπτωση, είναι τόσο γρήγορη στο να αρπάζει τα πλεονεκτήματά του, ώστε δεν μπορεί να παρακολουθηθεί πολύ στενά ή να ελεγχθεί πολύ επιμελώς.»\nΓράμμα στον Τόμας Τζέφερσον,\n25 Σεπτεμβρίου 1797\n«Μα τι είναι η ίδια η κυβέρνηση από την μεγαλύτερη των αντανακλάσεων της ανθρώπινης φύσης; Εάν οι άνθρωποι ήταν άγγελοι καμία κυβέρνηση δεν θα χρειαζόταν. Εάν οι άγγελοι κυβερνούσαν τους ανθρώπους, ούτε εξωτερικοί ούτε εσωτερικοί έλεγχοι στην κυβέρνηση θα ήταν απαραίτητοι. Για τον σχηματισμό μιας κυβέρνησης η οποία εφαρμόζεται από ανθρώπους σε ανθρώπους, οι μεγαλύτερες δυσκολίες έγκεινται στο εξής: πρέπει πρώτα να επιτρέψεις στην κυβέρνηση να ελέγχει τους κυβερνώμενους – και ακολούθως να την υποχρεώσεις να ελέγξει τον εαυτό της. Μια εξάρτηση από τον λαό είναι αναμφίβολα ο πρωταρχικός έλεγχος στην κυβέρνηση – αλλά η εμπειρία έχει διδάξει την ανθρωπότητα την αναγκαιότητα των βοηθητικών προφυλάξεων.»\nFederalist νο. 51,\n6 Φεβρουαρίου 1788\nΔημόσια περιουσία και ιδιοκτησία\n«Σε μια ελεύθερη κυβέρνηση, η ασφάλεια για τα πολιτικά δικαιώματα πρέπει να είναι η ίδια με αυτή των θρησκευτικών δικαιωμάτων. Αποτελείται στην μια περίπτωση στον πολλαπλασιασμό των συμφερόντων και από την στον πολλαπλασιασμό των αιρέσεων.\n«Όπως ένας άνθρωπος λέγεται πως έχει δικαίωμα στην ιδιοκτησία του, μπορεί εξίσου να ειπωθεί πως έχει ιδιοκτησία στα δικαιώματά του. Όπου μια υπερβολή δύναμης επικρατεί, κανενός είδους ιδιοκτησία δεν γίνεται δεόντως σεβαστή. Κανένας άνθρωπος δεν είναι ασφαλής στις απόψεις του, στο άτομό του, τις πνευματικές του ικανότητες, τα αποκτήματά του.»\nΔοκίμιο στην National Gazette,\n27 Μαρτίου 1792\n«Θεωρώ τον εαυτό μου φίλο ενός πολύ ελεύθερου εμπορικού συστήματος, και το εκλαμβάνω ως αλήθεια, πως οι εμπορικές δεσμεύσεις είναι γενικά άδικες, καταπιεστικές και απολιτικές — είναι επίσης αλήθεια, πως εάν η βιομηχανία και η εργατική δύναμη αφεθούν να πάρουν την δική τους πορεία, θα στραφούν γενικά προς αυτούς τους στόχους οι οποίοι είναι οι πιο παραγωγικοί, και αυτός είναι ένας πιο σίγουρος και άμεσος τρόπος από την σοφία την οποία θα μπορούσε να επιδείξει η πιο φωτισμένη νομοθεσία.»\nΟμιλία στο Κογκρέσο,\n9 Απριλίου 1789\n«Δεν υπάρχει αρετή ανάμεσά μας; Εάν όχι, είμαστε σε καταστροφική θέση. Κανένας θεωρητικός έλεγχος – καμία μορφή κυβέρνησης μπορεί να μας καταστήσει ασφαλής. Το να υποθέσουμε πως κάθε μορφή κυβέρνησης θα εξασφαλίσει την ελευθερία ή την ευτυχία χωρίς καμία αρετή στους ανθρώπους, είναι μια χιμαιρική ιδέα. Εάν υπάρχει αρκετή αρετή και εξυπνάδα στην κοινότητα, θα εξασκηθεί στην επιλογή αυτών των ανθρώπων. Έτσι ώστε να μην εξαρτόμαστε από την αρετή τους, ή να έχουμε εμπιστοσύνη στους αρχηγούς μας, αλλά να σε αυτούς τους ανθρώπους που πρόκειται να τους επιλέξουν.»\nΟμιλία στην Συνέλευση Επικύρωσης της Βιρτζίνια,\n«Αυτή δεν είναι μια απεριόριστη κυβέρνηση η οποία αντλεί τις εξουσίες της από τους γενικούς όρους προκαθορισμένους για συγκεκριμένες εξουσίες — αλλά μια περιορισμένη κυβέρνηση δεμένη με τις καθορισμένες εξουσίες, οι οποίες εξηγούν και ορίζουν τους γενικούς όρους.»\n6 Φεβρουαρίου 1792\n«Το σύνταγμα υποθέτει, αυτό που η Ιστορία όλων των Κυβερνήσεων επιδεικνύει, πως η Εκτελεστική είναι ο τομέας της εξουσίας ο οποίος ενδιαφέρεται περισσότερο για τον πόλεμο και ο οποίος έχει την μεγαλύτερη προδιάθεση για αυτόν.»\n2 Απριλίου 1798\n«Οι λανθάνουσες αιτίες διαμάχης είναι με αυτόν τον τρόπο συνυφασμένες με την φύση του ανθρώπου – και τις βλέπουμε παντού να έρχονται σε διαφορετικούς βαθμούς δραστηριότητας, σύμφωνα με τις διαφορετικές περιστάσεις της πολιτικής κοινωνίας. Ένας ζήλος για διαφορετικές απόψεις σχετικά με την θρησκεία, σχετικά με την κυβέρνηση, και πολλά άλλα σημεία, όπως και υποθέσεις για την πρακτική – μια προσκόλληση σε διαφορετικούς ηγέτες, που φιλόδοξα αγωνίζονται για προεξοχή και δύναμη – ή σε άτομα άλλων περιγραφών των οποίων οι τύχες ήταν ενδιαφέρουσες για τα ανθρώπινα πάθη, έχουν με την σειρά τους διαχωρίσει την ανθρωπότητα σε κλίκες, τους φλογισμένους με αμοιβαία εχθρότητα, και τους κατέστησαν περισσότερο προδιαθετημένους να ενοχλήσουν και να καταπιέσουν ο ένας τον άλλο, παρά να συνεργαστούν για το κοινό καλό.»\nFederalist νο. 10,\n22 Νοεμβρίου 1787\n«Ειπώθηκε πως όλες οι Κυβερνήσεις είναι ένα κακό. Θα ήταν πιο σωστό να πούμε η αναγκαιότητα οποιασδήποτε Κυβέρνησης είναι μια ατυχία. Αυτή η αναγκαιότητα παρόλα αυτά υπάρχει – και το πρόβλημα που πρέπει να λυθεί είναι, όχι πια μορφή κυβέρνησης είναι τέλεια, αλλά ποια από τις μορφές είναι η λιγότερη ατελής.»\nΓράμμα σε έναν ακαθόριστο παραλήπτη,\nγύρω στο 1833\n«Θα είναι μικρής ωφέλειας για τον λαό το ότι οι νόμοι φτιάχνονται από ανθρώπους της δικής τους επιλογής, εάν οι νόμοι είναι τόσο ογκώδης ώστε δεν μπορούν να διαβαστούν, ή τόσο ασυνάρτητοι ώστε δεν μπορούν να κατανοηθούν – εάν ανακαλούνται ή να αναθεωρούνται πριν δημοσιευθούν, ή να έχουν υποβληθεί σε τόσες πολλές αλλαγές ώστε κανένας άνθρωπος ο οποίος γνωρίζει ποιος είναι ο νόμος σήμερα να μπορεί να μαντέψει ποιος θα είναι αύριο.»\n27 Φεβρουαρίου 1788\nΠάθος στην πολιτική\n«Σε όλες τις πολυάριθμες συγκεντρώσεις, από όποιους χαρακτήρες και να απαρτίζονται, το πάθος ποτέ δεν αποτυχαίνει να αποσπάσει το σκήπτρο από την λογική. Αν κάθε Αθηναίος πολίτης ήταν ένας Σωκράτης, κάθε Αθηναϊκή συνέλευση θα ήταν και πάλι ένα πλήθος.»\nFederalist νο. 55,\n13 Φεβρουαρίου 1788\nΗ κυριαρχία της πλειοψηφίας\n«Οπουδήποτε βρίσκεται η πραγματική δύναμη σε μια Κυβέρνηση, υπάρχει ο κίνδυνος καταπίεσης. Στην δική μας Κυβέρνηση η πραγματική δύναμη βρίσκεται στην πλειοψηφία της Κοινότητας, και την εισβολή των ιδιωτικών δικαιωμάτων είναι κυρίως να γίνει αντιληπτό, όχι από πράξεις της κυβέρνησης ενάντια στην έννοια των ψηφοφόρων της, αλλά από πράξεις στις οποίες η Κυβέρνηση είναι μόνο το όργανο του μεγαλύτερου αριθμού των ψηφοφόρων.»\n17 Οκτωβρίου 1788\n«Όλοι οι άνθρωποι που έχουν εξουσία θα πρέπει να αντιμετωπίζονται με λιγότερη εμπιστοσύνη σε κάποιο βαθμό.»\nΟμιλία στην Συνταγματική Συνέλευση,\n11 Ιουλίου 1787\n«Η κυβέρνηση έχει ιδρυθεί για να προστατεύει την ιδιοκτησία κάθε είδους – τόσο αυτή που βρίσκεται στα ποικίλα δικαιώματα των ατόμων όσο και αυτή που ο όρος εκφράζει ειδικά. Αυτό όντας ο σκοπός της κυβέρνησης, αυτό και μόνο είναι μια δίκαιη κυβέρνηση, η οποία αμερόληπτα ασφαλίζει για κάθε άνθρωπο οτιδήποτε είναι δικό του.»\n«Εάν ούτε η ευγνωμοσύνη για την τιμή της εμπιστοσύνης, ούτε η ευθύνη για την χρήση της, δεν είναι αρκετά για να χαλιναγωγήσει τα ατίθασα πάθη των δημοσίων υπαλλήλων, πρόσθεσε νέα κομμάτια στο χαλινάρι παρά να το αφαιρέσεις εντελώς. Αυτός είναι ο κανόνας της κοινής λογικής που επιδεικνύεται και ενδυναμώνεται από την εμπειρία – η ανεξέλεγκτη δύναμη ήταν και θα εφαρμόζεται πάντα από τα πάθη παρά από την λογική.»\n23 Φεβρουαρίου 1799\n«Εάν ο θρησκευτικός δεσμός αλυσοδένει και εξασθενίζει το μυαλό και το καθιστά ακατάλληλο για κάθε ευγενή επιχείρηση.»\nΓράμμα στον Γουίλιαμ Μπράντφορντ,\n4 Απριλίου 1774\n«Όταν οι άνθρωποι έχουν σχηματίσει ένα σύνταγμα, συγκρατούν αυτά τα δικαιώματα τα οποία δεν έχουν ρητώς εξουσιοδοτηθεί. Είναι ένα ζήτημα εάν αυτό που έχει συγκρατηθεί μπορεί να νομοθετηθεί. Οι απόψεις δεν είναι αντικείμενα νομοθεσίας… Εάν advert φύση της ρεπουμπλικανικής κυβέρνησης, θα βρούμε πως η λογοκριτική δύναμη βρίσκεται στον λαό περισσότερο για την κυβέρνηση, και όχι στην κυβέρνηση για τον λαό.»\n27 Νοεμβρίου 1794\n«Έχουμε δει την απλή διαφορά του χρώματος να έχει γίνει στην πιο διαφωτισμένη περίοδο στον χρόνο, ένας λόγος για την πιο καταπιεστική κυριαρχία που επέβαλε ποτέ άνθρωπος σε άνθρωπο.»\n6 Ιουνίου 1787\n«Μια σημαντική στρατιωτική δύναμη, με μια υπερμεγέθη Εκτελεστική δεν θα είναι για πολύ ασφαλείς σύντροφοι για την ελευθερία. Τα μέσα άμυνας ενάντια σε εξωτερικούς κινδύνους, ήταν ανέκαθεν τα όργανα της τυραννίας στο σπίτι.»\n29 Ιουνίου 1787\nΕλευθερία στο σπίτι\n«Τα δεσμά τα οποία έχουν επιβληθεί στην ελευθερία στο σπίτι ήταν πάντα σφυρηλατημένα από τα όπλα τα οποία παρέχονται ενάντια σε πραγματικούς, υποκρινόμενους ή φανταστικούς κινδύνους από το εξωτερικό.»\nO John Samples είναι διευθυντής του Cato Institute’s Center for Representative Government[πίσω]\nΤο άρθρο πρωτοδημοσιεύτηκε στο Cato Policy Report, τεύχος Μαρτίου/Απριλίου 2001. Η μετάφραση του πρωτότυπου, για λογαριασμό του e-Rooster, έγινε από την Μαριλένα Ρίζου[πίσω]\nΟ χρόνος δεν τον έκανε λιγότερο «φυτό»: ένας καθόλου γενναιόδωρος κριτικός αποκάλεσε τον τριαντάχρονο Μάντισον «το πιο ακοινώνητο ον που υπάρχει.»[πίσω]


Ανοιχτά όλα τα σενάρια για την συντριβή του ρωσικού αεροσκάφους – NEA. AllNewz\nΑνοιχτά όλα τα σενάρια για την συντριβή του ρωσικού αεροσκάφους\nΌλα τα σενάρια εξετάζονται για τα αίτια του πολύνεκρου δυστυχήματος από τη συντριβή του ρωσικού αεροσκάφους στη Χερσόνησο του Σινά, που στοίχισε τη ζωή σε 224 ανθρώπους\nΤα μαύρα κουτιά του αεροσκάφους βρέθηκαν και θα αναλυθούν, ανακοίνωσε η κυβέρνηση\nΤα συντρίμμια έχουν διασκορπιστεί σε έναν κύκλο διαμέτρου 8 χιλιομέτρων, ίσως και μεγαλύτερο, στην αλ Χασάνα, σε ορεινή ζώνη της επαρχίας του Βορείου Σινά, σύμφωνα με τις αιγυπτιακές αρχές.\nΤα θύματα ήταν τουρίστες και μέλη του πληρώματος. Σήμερα οι αιγυπτιακές αρχές ανακοίνωσαν ότι τουλάχιστον 129 σοροί έχουν ανασυρθεί από τον τόπο του δυστυχήματος.\nΑπό τους 217 επιβάτες, οι 214 ήταν Ρώσοι και οι 3 Ουκρανοί. Μεταξύ αυτών βρίσκονταν 17 παιδιά και 138 γυναίκες, σύμφωνα με την αιγυπτιακή κυβέρνηση.\nΤο πλήρωμα του αεροπλάνου ήταν επταμελές, ενώ σύμφωνα με τη Μόσχα οι ηλικίες των επιβατών κυμαίνονταν από 10 μηνών (ένα κοριτσάκι) ως 77 ετών.\nΕθνικό πένθος έχει κηρυχθεί σήμερα στη Ρωσία και σημαίες κυματίζουν μεσίστιες στα δημόσια κτίρια της χώρας.\nΑπό τα τηλεοπτικά δίκτυα ζητήθηκε να ματαιώσουν τα ψυχαγωγικά τους προγράμματα, σύμφωνα με διάταγμα του Πούτιν, το οποίο ανακοινώθηκε χθες από το Κρεμλίνο.\nΤρεις αεροπορικές εταιρείες, η γαλλική Air France, η γερμανική Lufthansa και η Emirates των Ηνωμένων Αραβικών Εμιράτων, ανακοίνωσαν ότι δεν θα πετούν πλέον πάνω από τη ζώνη του Σινά «μέχρι νεωτέρας για λόγους ασφαλείας».\nΣε συνέντευξη Τύπου που παραχώρησε, ο Αιγύπτιος πρωθυπουργός Σερίφ Ισμαήλ απέφυγε τις ερωτήσεις όσον αφορά την ανάληψη αυτή ευθύνης από το Ισλαμικό Κράτος και επανέλαβε ότι μόνο τα μαύρα κουτιά του αεροσκάφους θα αποκαλύψουν «τα αίτια της συντριβής» του.\n«Αντίποινα» ή τεχνική βλάβη;\nΤο οργάνωση Ισλαμικό Κράτος ανακοίνωσε ότι αυτή κατέρριψε το αεροπλάνο σε αντίποινα για τη ρωσική επέμβαση στη Συρία. Ωστόσο, ο Ρώσος υπουργός Μεταφορών Σοκόλοφ απέρριψε την υπόθεση αυτή, σημειώνοντας ότι οι Αιγύπτιοι «δεν διαθέτουν καμία πληροφορία που θα μπορούσε να επιβεβαιώσει αυτούς τους υπαινιγμούς».\nΗ αιγυπτιακή πτέρυγα του Ισλαμικού Κράτους, η οποία αυτοαποκαλείται “Επαρχία του Σινά”, ανακοίνωσε ότι ευθύνεται για την συντριβή του αεροσκάφους, αλλά δεν διευκρίνισε τον τρόπο με τον οποίο ισχυρίζεται ότι το κατέρριψε. “Οι στρατιώτες του Χαλιφάτου κατάφεραν να καταρρίψουν ένα ρωσικό αεροσκάφος που μετέφερε περισσότερους από 220 σταυροφόρους, που σκοτώθηκαν όλοι”, αναφέρει το ΙΚ στο Twitter.\nTerrorists had no capacity to down Russian plane – security & aviation experts https://t.co/MYwivCUkQU #7K9268 pic.twitter.com/Kc1FwrG6Es\n— RT (@RT_com) Νοέμβριος 1, 2015\nΣύμφωνα με δηλώσεις στρατιωτικών ειδικών στο Γαλλικό Πρακτορείο, τα μέλη του Ισλαμικού Κράτους δεν διαθέτουν πυραύλους ικανούς να πλήξουν ένα αεροπλάνο στα 9.144 μέτρα.\nΌμως, οι ίδιοι δεν απέκλεισαν το ενδεχόμενο να είχε τοποθετηθεί μια βόμβα στο αεροπλάνο ή την πιθανότητα να χτυπήθηκε από μια ρουκέτα ή έναν πύραυλο την ώρα που ενδεχομένως είχε κατέβει σε μικρότερο ύψος λόγω μιας τεχνικής βλάβης ή για άλλους λόγους μετά την απώλεια της επαφής μαζί του.\nΟ πιλότος του διαμαρτυρήθηκε για μια τεχνική βλάβη του συστήματος επικοινωνίας, σύμφωνα με αξιωματούχους της αιγυπτιακής πολιτικής αεροπορίας.\nΑπό την πλευρά του, ο αρμόδιος υπουργός Χοσάμ Καμάλ δήλωσε ότι «οι επικοινωνίες μεταξύ του κυβερνήτη και του πύργου ελέγχου ήταν κανονικές» έως ότου χάθηκε η επαφή με το αεροπλάνο και ο πιλότος δεν είχε ζητήσει να αλλάξει πορεία.\nΑξίζει να σημειωθεί ότι, εκτός από την ανάληψη ευθύνης, από εχθές κυκλοφορεί ένα βίντεο σε λογαριασμούς των social media που πρόσκεινται στην τρομοκρατική οργάνωση, το οποίο υποτίθεται ότι δείχνει την κατάρριψη του αεροσκάφους.\nΩστόσο, η γνησιότητα του βίντεο δεν έχει ακόμα επιβεβαιωθεί.\nΣυνεχίζονται σήμερα οι έρευνες\nΈρευνα διεξάγεται και στη Ρωσία, όπου οι αρχές διερευνούν τα γραφεία της ρωσικής αεροπορικής εταιρείας, αλλά και του τουριστικού πράκτορα, την ώρα που ερευνητές από τη Γαλλία και τη Γερμανία αναμένονται σήμερα στην Αίγυπτο, σύμφωνα με τη συνήθη διαδικασία που ακολουθείται για όλα τα περιστατικά στα οποία εμπλέκεται ένα Airbus, καθώς οι δύο αυτές χώρες είναι τα κύρια μέλη της ευρωπαϊκής κοινοπραξίας που τα κατασκευάζει.\nΟι έρευνες στον τόπο του δυστυχήματος αναμένεται να ολοκληρωθούν εντός των επόμενων λίγων ημερών, δήλωσε σήμερα ο Ρώσος υπουργός Αντιμετώπισης Εκτάκτων Καταστάσεων Βλαντίμιρ Πουσκόφ, ενώ και τρίτο αεροσκάφος με ερευνητές και εξοπλισμό έφτασε σήμερα στο Κάιρο.\nΟ Πουσκόφ μαζί με τον Ρώσο υπουργό Μεταφορών Μαξίμ Σοκόλοφ και τον επικεφαλής της ομοσπονδιακής αρχής πολιτικής αεροπορίας της Ρωσίας (Rosaviatsia) Αλεξάντερ Νεράντκο αναχώρησαν σήμερα από το Κάιρο για να μεταβούν στον τόπο του δυστυχήματος, σύμφωνα με εκπρόσωπο της Rosaviatsia.\nΟμάδα Ρώσων ερευνητών είχε ήδη μεταβεί νωρίτερα σήμερα, όπως ανακοίνωσε το ρωσικό υπουργείο Αντιμετώπισης Εκτάκτων Καταστάσεων, από το Κάιρο στον τόπο του δυστυχήματος στο Σινά.\nBy AllNewz 01/11/2015\nΟ Όρμπαν κατηγορεί τον Σόρος ότι τροφοδοτεί το κύμα προσφύγων για να αποδυναμώσει την Ευρώπη


Συνεδριάζουν τα ΔΣ Εθνικής και Eurobank\n Πύραυλοι Πάτριοτ στο κέντρο του Τόκιο\n Δ. Μυταράς: Πρέπει να προβληματιστούμε και να βρίσκουμε λύσεις\n Αυξημένες αναταράξεις στις υπερατλαντικές πτήσεις λόγω αλλαγών στο κλίμα\n Μακελειό σε χωριό της Σερβίας\n Μια πρέσβειρα του ελληνικού κρασιού\n Δεκαοκτώ προσαγωγές και μία σύλληψη σε επεισόδια στην Πάτρα\n Ένοπλος άνοιξε πυρ και σκότωσε 13 ανθρώπους στη Σερβία\n Το Ιράν εγκαινίασε δύο μεταλλεία ουρανίου\n Η Β. Κορέα προειδοποιεί τους ξένους να απομακρυνθούν από τη Ν. Κορέα\n Παράταση παραστάσεων για το «Πένθος ταιριάζει στην Ηλέκτρα»\n Πλημμύρισαν καλλιεργήσιμες εκτάσεις στον νομό Σερρών\n Πασκουάλ: «Να δώσουμε το... 200%» στον αγώνα με τον Παναθηναϊκό\nΤα διοικητικά τους συμβούλια συγκαλούν σήμερα η Εθνική Τράπεζα και η Eurobankπροκειμένου να αποφασίσουν χωριστές ανακεφαλαιοποιήσεις των τραπεζών τους, μετά τις σχετικές αποφάσεις των αρμοδίων αρχών ως αποτέλεσμα διαπραγματεύσεων με την τρόικα.Καθώς ηδιαδικασία της συγχώνευσης ανεστάλη, οι σχετικές αποφάσεις θα ληφθούν, πλέον, από τον κοινό μέτοχο, το Ταμείο Χρηματοπιστωτικής Σταθερότητας (ΤΧΣ).\nΚαι στις δύο περιπτώσεις, τόσο στην ανακεφαλαιοποίηση της Εθνικής, όσο και της Eurobank, όπως τονίζεται στις ανακοινώσεις των τραπεζών, εάν δεν επιτευχθεί το ποσοστό της ελάχιστης συμμετοχής του ιδιωτικού τομέα, το Ταμείο Χρηματοπιστωτικής Σταθερότητας θα καλύψει πλήρως την αύξηση κεφαλαίου.\nΗ Ιαπωνία εγκατέστησε πυραύλους Πάτριοτ στο κέντρο του Τόκιο για να αντιμετωπίσει πιθανό χτύπημα της Βόρειας Κορέας, η οποία απειλεί το αρχιπέλαγος, ανακοινώθηκε σήμερα από το ιαπωνικό υπουργείο Άμυνας.\nΔύο εκτοξευτήρες πυραύλων Πάτριοτ εγκαταστάθηκαν στο υπουργείο Άμυνας στην καρδιά της ιαπωνικής πρωτεύουσας προτού ξημερώσει ώστε να αναχαιτίσουν τους βορειοκορεατικούς πυραύλους, διευκρίνισε ιάπωνας αξιωματούχος.\nΣύμφωνα με τον ιαπωνικό Τύπο, πύραυλοι Πάτριοτ θα αναπτυχθούν και σε δύο άλλα σημεία στην περιοχή του Τόκιο.\nΣυστήματα αναχαίτισης θα εγκατασταθούν επίσης στο νησί Οκινάουα, ανακοίνωσε χθες Δευτέρα ο υπουργός Άμυνας Ιτσουνόρι Ονοντέρα.\nΜιλώντας στην ιαπωνική τηλεόραση, επισήμανε πως η Οκινάουα είναι "η πλέον κατάλληλη περιοχή για να αντιμετωπιστεί οποιαδήποτε επείγουσα κατάσταση" και πρόσθεσε πως πύραυλοι Πάτριοτ είναι πιθανόν να εγκατασταθούν μόνιμα στο νησί.\nΕκτός από τις συστοιχίες Πάτριοτ το Τόκιο έχει στείλει αντιτορπιλικά εξοπλισμένα με το προηγμένο σύστημα Aegis (σύστημα ελέγχου και διοίκησης με υπολογιστές και ραντάρ για τον εντοπισμό εχθρικών στόχων στον αέρα) στην Θάλασσα της Ιαπωνίας, επισήμαναν αξιωματούχοι του υπουργείου Άμυνας.\n«Η φύση, λέει το εξής: Εάν καταπιέσεις κάποιον πολύ, εκείνος θα αντιδράσει με βιαιότητα κι αν πρέπει να υπερασπιστεί τον εαυτό του, τότε θα αντιδράσει ακόμα πιο βίαια. Πρέπει να προβληματιστούμε και να βρίσκουμε λύσεις. Αυτό είναι ένα μήνυμα πολιτικό». Ο Δημήτρης Μυταράς, με αυτό τον τρόπο χαιρέτησε το ακροατήριο, στο τέλος της παρουσίασης του βιβλίου του «Με την γλώσσα της τέχνης»,τη Δευτέραστο Ίδρυμα Ευγενίδου.\nΗ έκδοση αποτελεί το απόσταγμα της μακροχρόνιας πορείας του στην τέχνη. Στηρίχθηκε σε διαλέξεις τις οποίες πραγματοποιούσε σχεδόν κάθε εβδομάδα ενημερώνοντας τους φοιτητές της Σχολής Καλών Τεχνών, για διάφορα εικαστικά θέματα που τους απασχολούσαν και τελικά, του πήρε 15 χρόνια για να φθάσει η ιδέα εκείνη στα χέρια του, ως βιβλίο πια που κυκλοφορεί από τις εκδόσεις του Ιδρύματος Ευγενίδου .\nΗ παρουσίαση του βιβλίου, άνοιξε με χαιρετισμό του υπουργού Παιδείας Κωνσταντίνου Αρβανιτόπουλου, ο οποίος απευθύνθηκε «στον φωτισμένο δάσκαλο, τον συγγραφέα, διανοούμενο που παρεμβαίνει με δημόσιες τοποθετήσεις. Ο Δημήτρης Μυταράς, πέρα από την κάθε καλλιτεχνική του δημιουργία, θα συνεχίσει να μας διδάσκει και μέσα από τον συνεπή δημόσιο λόγο του» είπε μεταξύ άλλων, ο κ. Αρβανιτόπουλος.\nΟι μελλοντικές πτήσεις των αεροπλάνων πάνω από τον Ατλαντικό θα απαιτούν από τους επιβάτες πιο γερά νεύρα, επειδή οι αναταράξεις θα αυξηθούν αισθητά εξαιτίας των κλιματικών αλλαγών λόγω ανόδου της παγκόσμιας θερμοκρασίας, σύμφωνα με μια νέα βρετανική επιστημονική έρευνα, η οποία για πρώτη φορά φέρνει στο προσκήνιο μια τέτοια προοπτική.\nΉδη τα αεροσκάφη αντιμετωπίζουν πιο δυνατούς ανέμους και στο μέλλον η κατάσταση θα χειροτερεύσει. Από το 1958 έως σήμερα, εκτιμάται ότι οι αναταράξεις πάνω από τον Ατλαντικό -και μάλιστα με καθαρό ουρανό- έχουν αυξηθεί κατά 40% έως 90%, αλλά η περαιτέρω αύξησή τους θα πρέπει να αναμένεται μέσα στις επόμενες δεκαετίες.\nΟι ερευνητές, με επικεφαλής τον δρα Πολ Γουίλιαμς του Εθνικού Κέντρου Ατμοσφαιρικής Επιστήμης του πανεπιστημίου του Ρίντινγκ, που έκαναν τη σχετική δημοσίευση στο κορυφαίο περιοδικό για θέματα κλιματικής αλλαγής "Nature Climate Change", σύμφωνα με το BBC, το Γαλλικό Πρακτορείο, το "Science" και το "New Scientist", εκτιμούν ότι έως τα μέσα του τρέχοντος αιώνα τα «σκαμπανεβάσματα» των επιβατών θα έχουν γίνει πιο συχνά και πιο έντονα, ιδίως στη διάρκεια του χειμώνα. Παράλληλα, θα αυξηθεί σε σχέση με σήμερα η έκταση της ζώνης πάνω από τον Ατλαντικό, όπου θα λαμβάνουν χώρα οι αναταράξεις.\nΕπιμέλεια : Παύλος Δρακόπουλος\nΆγνωστα παραμένουν μέχρι στιγμής τα κίνητρα του δράστη που, σήμερα το πρωί, στο χωριό Βέλικα Ίβαντσα, της Σερβίας άνοιξε πυρ με πυροβόλο όπλο και σκότωσε 13 συγχωριανούς του.\nΟ 60χρονος Λιούμπισα Μπ., όπως μεταδίδει το σερβικό πρακτορείο ειδήσεων Tanjug και άλλα σερβικά ΜΜΕ, σκότωσε έξι άνδρες, έξι γυναίκες και ένα δίχρονο παιδί και στη συνέχεια αποπειράθηκε να δολοφονήσει τη γυναίκα του και να αυτοκτονήσει.\nΣύμφωνα με το ραδιοτηλεοπτικό σταθμό του Βελιγραδίου B92, στις 5:30 το πρωί ο 60χρονος σκότωσε πρώτα το γιο του και στη συνέχεια με το όπλο στα χέρια ξεκίνησε από σπίτι σε σπίτι και σκότωσε 12 γείτονες και συγγενείς. Μετά πυροβόλησε τη σύζυγό του και αυτοπυροβολήθηκε.\nΣτο χωριό που βρίσκεται στο δήμο Μλαντένοβατς, σε απόσταση 60 χλμ. νότια του Βελιγραδίου, έφθασε ο αρχηγός της σερβικής αστυνομίας Μίλοραντ Βέλιοβτις, ο οποίος δήλωσε ότι 12 άνθρωποι ξεψύχησαν επί τόπου και ένας στο κέντρο υγείας του χωριού. Τρεις τραυματίες μάχονται για να κρατηθούν στη ζωή.\nΜε τίτλο «Η Ζωή της Βερονίκ Ριβέστ σε 60 λεπτά», η γαλλόφωνη εφημερίδα «La Presse» του Μοντρεάλ παρουσιάζει τη διάσημη σομελιέ Βερονίκ Ριβέστ (V?ronique Rivest) και το ντοκιμαντέρ με τίτλο «Στην τύχη», που αφορά τη ζωή της.\nΣημειώνεται ότι η συγκεκριμένη σομελιέ αποτελεί την «πρέσβειρα» των ελληνικών κρασιών στο Κεμπέκ και τον Καναδά.\nΣτο άρθρο σημειώνεται ότι η κ. Ριβέστ απέκτησε πρόσφατα τον τίτλο του δεύτερου καλύτερου σομελιέ στον κόσμο σε διαγωνισμό στο Τόκιο, γεγονός το οποίο την κάνει ιδιαίτερα ενδιαφέρουσα, καθώς είναι από τις ελάχιστες γυναίκες παγκοσμίως, που έχουν κερδίσει μια τέτοια διάκριση.\nΤο ντοκιμαντέρ αναφέρεται στην καταγωγή της, τη σχέση της με το κρασί και ρίχνει φως στον ρόλο του σομελιέ.\nTης ανταποκρίτριάς μας Ι. Φραγκούλη\nΣε 18 προσαγωγές και μία σύλληψη προχώρησαν οι αστυνομικές δυνάμεις στην Πάτρα, κατά τη διάρκεια των επεισοδίων που σημειώθηκαν χθες το βράδυ στην ευρύτερη περιοχή της πλατείας Υψηλών Αλωνίων. Ο συλληφθείς, σύμφωνα με την Αστυνομία, είναι ένας 30χρονος αλλοδαπός, ο οποίος πρόσφατα είχε αποφυλακισθεί.\nΤα επεισόδια ξεκίνησαν, όταν ομάδα ατόμων από τον αντεξουσιαστικό χώρο πέρασε έξω από κατάστημα εστίασης που βρίσκεται στην πλατεία Υψηλών Αλωνίων, στο οποίο θεωρεί ότι συχνάζουν μέλη της Χρυσής Αυγής. Στη συνέχεια ακολούθησε φραστικό επεισόδιο, που εξελίχθηκε σε πετροπόλεμο. Οι αντεξουσιαστές φεύγοντας από την πλατεία συγκεντρώθηκαν έξω από το «Μαραγκοπούλειο» κτίριο που τελεί υπό κατάληψη. Αμέσως μετά επενέβησαν αστυνομικές δυνάμεις και έκαναν χρήση χημικών, ενώ οι αντεξουσιαστές άναψαν φωτιές σε κάδους απορριμμάτων.\nΤις πρώτες πρωινές ώρες η ένταση εκτονώθηκε, ενώ σύμφωνα με πληροφορίες, από τα επεισόδια έχουν σημειωθεί φθορές σε σταθμευμένα αυτοκίνητα.\nΟ 60χρονος Λιούμπισα Μπ., σύμφωνα με τις πρώτες πληροφορίες από τη σερβική αστυνομία, σκότωσε έξι άνδρες, έξι γυναίκες και ένα μωρό και στη συνέχεια προσπάθησε να σκοτώσει τη σύζυγό του και να αυτοκτονήσει.\nΣύμφωνα με τον κρατικό ραδιοτηλεοπτικό σταθμό RTS, υπάρχουν αρκετοί τραυματίες, μεταξύ των οποίων η σύζυγός του δράστη που νοσηλεύεται σε κρίσιμη κατάσταση.\nΤο Ιράν εγκαινίασε δύο μεταλλεία ουρανίου τα οποία θα τροφοδοτούν το νέο εργοστάσιο παραγωγής ουρανίου στην επαρχία Γιαζντ, μετέδωσε η κρατική τηλεόραση.\nΤα δύο μεταλλείο βρίσκονται στο Σαγκάντ, περίπου 100 χιλιόμετρα από το νέο εργοστάσιο του Αρντακάν, το οποίο έχει δυνατότητα ετήσιας παραγωγής 60 τόνων "κίτρινου κέικ", ουρανιούχου συμπυκνώματος που χρησιμοποιείται για τον εμπλουτισμό ουρανίου, πρόσθεσε η ίδια πηγή.\n"Στο παρελθόν εξαρτιόμαστε από το εξωτερικό για την τροφοδοσία μας με "κίτρινο κέικ", όμως με τη βοήθεια του Θεού εγκαινιάσαμε τα μεταλλεία το ένα μετά το άλλο και πλέον ελέγχουμε όλη την αλυσίδα παραγωγής πυρηνικής ενέργειας", τόνισε σε ο ιρανός πρόεδρος Μαχμούντ Αχμαντινετζάντ σε ομιλία του που μεταδόθηκε απευθείας από την κρατική τηλεόραση.\n"Έχουμε γίνει μια πυρηνική δύναμη και κανείς δεν μπορεί να μας το στερήσει", είπε χαρακτηριστικά.\nΗ Βόρεια Κορέα προειδοποίησε σήμερα όσους ξένους βρίσκονται στη Νότια Κορέα να λάβουν τα απαραίτητα μέτρα για την απομάκρυνσή τους σε περίπτωση πολέμου, σε μία κλιμάκωση των απειλών της προς τη Σεούλ.\n"Δεν επιθυμούμε το κακό των ξένων στη Νότια Κορέα σε περίπτωση πολέμου", μετέδωσε το πρακτορείο ειδήσεων KCNA επικαλούμενο τον εκπρόσωπο της βορειοκορεατικής "Επιτροπής Ειρήνης Ασίας - Ειρηνικού".\nΈως τις 19 Μαΐου παρατείνονται λόγω της μεγάλης επιτυχίας και της εξαιρετικά αυξημένης ζήτησης οι παραστάσεις του έργου «Το πένθος ταιριάζει στην Ηλέκτρα» του Γιουτζήν Ο? Νηλ που παρουσιάζεται στην Κεντρική Σκηνή του Εθνικού θεάτρου.\nΣε ένα από τα σημαντικότερα έργα του 20ου αιώνα, ο Γιουτζήν Ο?Νηλ, επεξεργάζεται τον μύθο της «Ορέστειας» και τον μεταγράφει σε μια σύγχρονη τριλογία, διερευνώντας τις εκδοχές ενός αόρατου μηχανισμού, που ορίζει και συνθλίβει τη ζωή των ανθρώπων.\nΟι υπόλοιπες παραστάσεις του Εθνικού Θεάτρου («Γκόλφω», «Τα κόκκινα φανάρια», «Vitrioli», «Ο μεγάλος περίπατος του Πέτρου», «Το έπος του Διγενή Ακρίτα», «Πενθεσίλεια») θα ολοκληρωθούν στις 28 Απριλίου. Η παράσταση «Θεατές»συνεχίζεται, όπως είναι προγραμματισμένο, έως και τις 24 Μαΐου.\nΣήμα κινδύνου για υπερχείλιση του ποταμού Στρυμόνα και της λίμνης Κερκίνης έχει εκπέμψει στη Περιφερειακή Ενότητα Σερρών, μετά την τριήμερη συνεχή βροχόπτωση στον νομό Σερρών και τη γείτονα χώρα τη Βουλγαρία.\nΣυνεργεία των εν λόγω δήμων και κάτοικοι των περιοχών βρίσκονται από νωρίς παράκτια του ποταμού Στρυμόνα τοποθετώντας σακιά με άμμο, σε μία ύστατη προσπάθεια να σώσουν απέραντες καλλιεργήσιμες εκτάσεις.\nΑξιοποίηση του πλεονεκτήματος της έδρας ζήτησε ο Τσάβι Πασκουάλ, παραμονή του πρώτου αγώνα με τον Παναθηναϊκό για τα πλέι οφ της Ευρωλίγκας. Παράλληλα, ο τεχνικός της Μπαρτσελόνα επισήμανε ότι οι παίκτες του θα πρέπει να δώσουν το 200% απέναντι στους «πράσινους», προκειμένου να μην επαναληφθεί ο αποκλεισμός του 2011.\n«Είναι μια ομάδα που μπορεί να δημιουργήσει προβλήματα μέσα στην ρακέτα με την παρουσία του Σχορτσανίτη, ενώ και οι περιφερειακοί μπορούν να δημιουργήσουν ρήγματα στις αντίπαλες άμυνες. Ο Τσαρτσαρής είναι πολύ ικανός στα κλεψίματα, ενώ και ο Γκιστ έχει την ικανότητα να κερδίζει πολλά φάουλ. Είναι μια ομάδα με πολλές αλλαγές, όμως η παρουσία του Διαμαντίδη δίνει σιγουριά στην ομάδα. Κάποιοι πιστεύουν ότι ο φετινός Παναθηναϊκός είναι πιο αδύναμος σε σχέση με την ομάδα του 2011, όμως εγώ πιστεύω ότι φέτος έχουν ένα πολύ ανταγωνιστικό σύνολο που έκανε πολύ καλές προσθήκες κατά την διάρκεια της σεζόν. Έχουν αποκτήσει πλέον δυναμική και χημεία, κάτι που φαίνεται και στα αποτελέσματα τους», είπε ο Πακουάλ και πρόσθεσε: «Όλοι οι παίκτες πρέπει να δώσουν τα πάντα σε αυτές τις αναμετρήσεις, η ομάδα θα δώσει το... 200% για να πετύχουμε τον στόχο μας».


ΚΑΘΗΜΕΡΙΝΟ ΡΟΥΚΟΥΜΟΥΚΟΥ: Λιβανέζος αγόρασε καπέλο του Χίτλερ και το έδωσε σε ίδρυμα του Ισραήλ – Ο λόγος της κίνησής του\nΛιβανέζος αγόρασε καπέλο του Χίτλερ και το έδωσε σε ίδρυμα του Ισραήλ – Ο λόγος της κίνησής του\nΣτο Μόναχο μπήκε σε δημοπρασία ένα καπέλο του Αδόλφου Χίτλερ, μαζί με άλλα αντικείμενά του.\nΣτην δημοπρασία βρέθηκε και ένας Λιβανέζος επιχειρηματίας που ζει μόνιμα στην Ελβετία και αποφάσισε να κάνει μία κίνηση έκπληξη. Ένα από τα αντικείμενα του Χίτλερ που ήταν στη δημοπρασία, ήταν ένα καπέλο που συνήθιζε να φοράει. Ο Αμπντάλα Σατίλα, πήγε στην δημοπρασία, αγόρασε το καπέλο και μετά το έδωσε ως δωρεά σε ένα ισραηλινό ίδρυμα.\nΟ λόγος που δώρισε το καπέλο το Χίτλερ\nΟ λόγος που προχώρησε στην δωρεά αυτή ο Λιβανέζος επιχειρηματίας, ασχολούμενος με το εμπόριο διαμαντιών και ακινήτων στη Γενεύη, ήταν πολύ απλός. Οπως είπε στην εφημερίδα Le Matin Dimanche, ήθελε να αγοράσει αυτά τα αντικείμενα «για να μην χρησιμοποιηθούν για νεοναζιστική προπαγάνδα». Τόνισε επίσης ότι η πρωτοβουλία του ήταν «απολιτική και ουδέτερη».\nΟ πρόεδρος της Ευρωπαϊκής Εβραϊκής Ομοσπονδίας, ραβίνος Μεναχέμ Μαργκολέν, δήλωσε «συγκλονισμένος» από αυτή τη χειρονομία του πάμπλουτου επιχειρηματία. «Σε αυτόν τον κυνικό κόσμο, μια πράξη τέτοιας ευγένειας, γενναιοδωρίας και αλληλεγγύης μας άφησε κατάπληκτους», ανέφερε στην ανακοίνωσή του. Ο ραβίνος πρόσθεσε ότι ο Σατίλα δέχτηκε μια πρόσκληση να επισκεφθεί το Άουσβιτς τον Ιανουάριο, μαζί με Ευρωπαίους βουλευτές, για να του απονεμηθεί ένα βραβείο.\nΤο ποσό που έδωσε για το καπέλο του Χίτλερ\nΣτη δημοπρασία που οργανώθηκε από τον γερμανικό οίκο Hermann Historica, ο επιχειρηματίας έδωσε περίπου 545.000 ευρώ για να αγοράσει δέκα αντικείμενα. Μεταξύ αυτών ήταν το καπέλο του Χίτλερ, ένα κουτί πούρων, μια γραφομηχανή και μια πολυτελής έκδοση του βιβλίου «Ο Αγών μου» που ανήκε στον Χέρμαν Γκέρινγκ.\nΟ επιχειρηματίας γεννήθηκε το 1974 στη Βηρυτό, σε μια πλούσια οικογένεια χριστιανών κοσμηματοπωλών. Σήμερα είναι μεταξύ των 300 πλουσιότερων ανθρώπων στην Ελβετία. Ο ίδιος θα ήθελε να κάψει αυτά τα αντικείμενα που αγόρασε αλλά «οι ιστορικοί πιστεύουν ότι θα ήταν προτιμότερο να διατηρηθούν, για τη συλλογική μνήμη». Έτσι, ήρθε σε επαφή με το ίδρυμα Keren Hayessod για να τους τα δώσει και να εκτεθούν σε κάποιο μουσείο. Η συγκεκριμένη δημοπρασία είχε προκαλέσει αντιδράσεις στη Γερμανία, κυρίως στην εβραϊκή κοινότητα.


Κική Δημουλά: «Όλοι έχουμε μέσα μας μιαν άλλη ζωή η οποία ενοχλεί, απαιτεί, παραπονιέται, δεν έζησε…»!!! - OlaSimera\nΚική Δημουλά: «Όλοι έχουμε μέσα μας μιαν άλλη ζωή η οποία ενοχλεί, απαιτεί, παραπονιέται, δεν έζησε…»!!!\nΝομίζω πως η παραπάνω φράση, ταιριάζει στον καθένα μας. Ακόμα κι ευχαριστημένος να είναι κάποιος στη ζωή του, πάντα κάτι θα υπάρχει που “ενοχλεί», θα ήθελε να είναι διαφορετικό… Άλλωστε τέλειες ζωές δεν υπάρχουν. Συνήθως κάτι λείπει… ίσως για να υπάρχει μια ισορροπία…\nΟ κάθε δρόμος που επιλέγουμε, αυτομάτως αποκλείει κάποιον άλλον -που δε θα μάθουμε ποτέ πού θα μας οδηγούσε και αν θα είμασταν ευτυχισμένοι με μιαν άλλη επιλογή. Η φύση του ανθρώπου, όμως, είναι τέτοια που ονειρεύεται τον εαυτό του να “πρωταγωνιστεί» σε ένα ρόλο διαφορετικό από αυτόν που ζει στο σήμερα…\nΕπέλεξα κάποια από τα λόγια της -που έχω αγαπήσει-, το ποίημα “Πληθυντικός Αριθμός» και σας τα παραθέτω… Σε πολλά από αυτά, κάπου βρίσκω τον εαυτό μου… Ίσως, με κάποιον τρόπο, ταυτιστείτε κι εσείς…\n“Τακτοποιημένη ζωή, άτακτα συναισθήματα. Όλοι έχουμε μέσα μας μια άλλη ζωή η οποία ενοχλεί, απαιτεί, παραπονιέται, δεν έζησε.»\n“Δε με ενδιαφέρει τι θα γίνουν τα ποιήματά μου όταν πεθάνω. Δε με ενδιαφέρει τι θα συμβεί όταν δεν θα ζω.\n“Δεν επιτρέπεται να αποφέρεται κανείς για τον έρωτα όσο είναι εν δράσει. Αυτό που ισχύει για τον έρωτα είναι ό,τι ειπωθεί αφού τελειώσει.»\n“Έρωτας είναι αυτό που δεν είχες. Το θλιβερό είναι ότι υπάρχουν άνθρωποι που νομίζουν ότι ερωτεύτηκαν ενώ δεν έχουν ερωτευτεί ποτέ.»\n“Υπάρχουν στιγμές που ο άνθρωπος θέλει κάποιον να τον αγκαλιάσει χωρίς να υπάρξει συνέχεια. Αυτή η στιγμή του αγκαλιάσματος είναι πάρα πολύ μεγάλη στιγμή, περιεκτική. Η αγκαλιά σε παίρνει ολόκληρο και σε προστατεύει. Σχεδόν δεν έχει σχέση με τον σαρκικό έρωτα.»\n“Ο έρωτας δε θέλει χρόνο. Θέλει ταχύτητα. Είναι απόκτηση, μονοπωλιακό είδος. Θέλεις τον άλλο δικό σου.\n“Ο έρωτας είναι σαφέστερος και ειλικρινέστερος από την αγάπη. Η αγάπη είναι μια λέξη η οποία προσφέρεται για πάρα πολλές χρήσεις. Αγάπη μητρική, συζυγική, αγάπη προς τον ανήμπορο ή προς αυτό που ονειρευόμαστε. Η αγάπη έχει πάντα τις εξηγήσεις της. Ο έρωτας δεν τις έχει. Αυτή η αγάπη δεν μας παρατάει σύξυλους να φύγει όπως μας παρατάει ο έρωτας. Είναι λέξη μεγάλης αντοχής. Δεν τη βλέπεις ξαπλωμένη κάτω και διαψευδόμενη όπως βλέπεις τον έρωτα. Η αγάπη είναι κι αυτή ένα αίσθημα που δε συμβαίνει ποτέ ταυτόχρονα και στους δύο και πεθαίνει πριν προλάβει να γεράσει. Αγάπη και έρωτας είναι μια διεκδίκηση, όχι μια κατάκτηση. Είναι μια πάλη.»\n“Η αγάπη είναι ένα θύμα του σωματέμπορα εγωισμού μας. Αυτοί που αγαπάμε είμαστε ζωντανοί νεκροί. Επί πόσο μπορείς να αγαπάς κάποιον που δεν σ’ αγαπάει; Ο βασανισμός κάνει πολύ καλό στα αισθήματα αλλά όχι για πολύ. Θα πρέπει ο βασανιστής να ξέρει τις δόσεις. Δεν τις ξέρει όμως. Πληγώνομαι, σημαίνει, κοντά στα άλλα, αποκτώ γνώσεις. Ε, με λίγη παραπάνω μελέτη της ματαιότητας, ένα Lower σοφίας κουτσά στραβά το παίρνεις. Σε έναν χωρισμό κλαίμε μόνο για μας. Όταν είσαι ερωτευμένος θέλεις να δώσεις στον άλλο. Αυτό είναι ο έρωτας. Υπάρχει όμως και η τραγική κατάσταση ο άλλος να μην θέλει να πάρει αυτό που του δίνεις. Εκεί αρχίζουν οι μεγάλες συγκρούσεις.»\n“Το μυαλό είναι ένας Θεός που δημιουργεί τον κόσμο από την αρχή. Έναν άλλο κόσμο. Αναπληρώνει, αντικαθιστά, είναι φοβερό το πως διορθώνει σαν τον μεγαλύτερο αισθητικό της ασχήμιας όσα δεν μας αρέσουν. Η λογική λέει πως δεν υπάρχει ελπίδα κι όμως το μυαλό σε κάνει να ελπίζεις. Είναι τρελό.»\n“Η ομορφιά είναι ένα πράγμα που ανήκει παντού. Σκεφτείτε ένα άσχημα κατασκευασμένο πλάσμα. Πόσο δύσκολο είναι να απιστήσει; Έχει να αντιμετωπίσει πάρα πολύ λίγους πειρασμούς. Ένα ωραίο πλάσμα όμως, είναι γεννημένο άπιστο. Δεν υπάρχουν δεδομένα. Η ίδια η ζωή τα ανατρέπει. Προσωπικά πάντως ποτέ δε θα μπορέσω να καταλάβω πώς ένας άντρας αγαπάει μια γυναίκα και κοιμάται με κάποια άλλη. Δεν ξέρω από ποια τάση κυνηγιού προέρχεται αυτό. Μη νομίζετε όμως, ακόμα και οι γυναίκες θέλουν να είναι άπιστες. Δεν το επιχειρούν εύκολα όμως λόγω των παιδιών.»\n“Η εκδικητικότητα είναι τόσο ακραίο πράγμα που δε με πείθει. Δε μπορώ να φανταστώ ότι γίνεται με συνείδηση για να εκδικηθείς έναν άνθρωπο που σε πρόδωσε. Εκδίκηση είναι να επιτευχθεί μέσα σου η αλλαγή, εσύ να σηκώσεις το μαχαίρι σχεδόν εναντίον σου. Αυτή είναι η μεγαλύτερη ζημιά που μας κάνουν αυτοί που μας υποχρεώνουν να μην τους αγαπάμε. Είναι δική μας ζημιά, όχι δική τους.»\nΟ έρωτας είναι “εκείνος» που σου γεμίζει το μυαλό. Που σε κατακλύζει. Ανυπεράσπιστος.\nΤί γίνεται όταν επικρατεί ο πληθυντικός αριθμός; Όταν μετά από χρόνια, θυμάσαι τους έρωτες που πέρασαν… Κι επικρατεί ο φόβος… Εκείνος ο φόβος που σε νίκησε, αλλά εσύ άργησες να το καταλάβεις. Νόμιζες ότι θα τα κατάφερνες και θα τον απέφευγες. Τον αγνοούσες αλλά “εκείνος» σιγά-σιγά πολλαπλασιάστηκε. Κι έγινε πληθυντικός αριθμός. Φόβοι… που δεν μπορείς πια να αγνοήσεις…\nΠΗΓΗ: www.awakengr.com , klik.gr , o-klooun\nΑθηνών, άνθρωποι, γυναίκα, γυναίκες, δόσεις, δρόμος, Ελληνίδα, μελέτη, μήνα, νύχτα, ομορφιά, παιδιών, πρόσωπο, φύση, χρόνο, χωρισμό


ΜΥΣΤΗΡΙΑ ΟΜΑΔΑ: Εξαιρετικός Αλ. Παπαχελάς για τα αχαρτογράφητα νερά\nΕξαιρετικός Αλ. Παπαχελάς για τα αχαρτογράφητα νερά\n«Θυμάσαι τον ξάδελφο της Κούλας που είχε πάει στην Αμερική να σπουδάσει; Ε, ο κολλητός του από το πανεπιστήμιο είναι δεύτερος ξάδελφος του κολλητού αυτού που λένε ότι θα γίνει επιτελάρχης του Τραμπ». Δεν είμαστε ακόμη σε αυτό το επίπεδο συζήτησης και αναζήτησης γνωστών του νεοεκλεγμένου προέδρου των ΗΠΑ. Θα φτάσουμε, όμως, πολύ γρήγορα, βάσει των όσων ακούμε και διαβάζουμε τις τελευταίες ημέρες.\nΑναρτήθηκε από ΜΥΣΤΗΡΙΑ ΟΜΑΔΑ στις 11/14/2016 11:41:00 μ.μ.


ΗΠΑ: Απολύθηκε ο αστυνομικός που έδειρε μαύρη μαθήτρια - Newpost.gr\nΑπολύθηκε ο «νταής» αστυνομικός που ξυλοκόπησε μαύρη μαθήτρια\nΣτα βίντεο που κυκλοφόρησαν στο διαδίκτυο ο Φιλντς διακρίνεται να αρπάζει βίαια τη μαθήτρια προσπαθώντας να την απομακρύνει από το θρανίο.\nΔημοσίευση 28 Οκτωβρίου 2015, 19:40 / Ανανεώθηκε 28 Οκτωβρίου 2015, 19:40\nΝέο βίντεο από τον ξυλοδαρμό μαύρης μαθήτριας από αστυνομικό\nΟ λευκός αστυνομικός που ξυλοκόπησε μια μαύρη μαθήτρια, μέσα στην τάξη του σχολείου της, προσπαθώντας να την συλλάβει εν ώρα μαθήματος, απολύθηκε, ανακοίνωσε σήμερα ο ανώτερός του στην ιεραρχία.\nΟ αστυνομικός Μπεν Φιλντς, η "επιχείρηση" του οποίου βιντεοσκοπήθηκε από άλλους μαθητές προκαλώντας κατακραυγή στις ΗΠΑ, ενήργησε κατά τρόπο που "δεν συνάδει με την εκπαίδευση (σ.σ. των αστυνομικών) και δεν είναι αποδεκτός", δήλωσε ο σερίφης Λίον Λοτ.\nΗ αμερικανική δικαιοσύνη ξεκίνησε την Τρίτη έρευνα για τη σύλληψη της μαθήτριας από τον Μπεν Φιλντς. Η Χίλαρι Κλίντον, που είναι υποψήφια για το χρίσμα του Δημοκρατικού Κόμματος στις προεδρικές εκλογές του 2016 χαρακτήρισε επίσης "απαράδεκτη" τη συμπεριφορά του.\nΟλοκληρώθηκε η μαραθώνια κατάθεση του Σαρκοζί


Bruegel: Πρέπει να εξαπλασιαστούν οι επενδύσεις για την αντιμετώπιση της...\nΓΕΝΙΚΟΣ ΔΕΙΚΤΗΣ: 16:45 915,19 -2,89 -27,27 Τζίρος: 78,99 εκ€\nΔευτέρα, 06-Δεκ-2021 20:09\nΟ διευθυντής του Bruegel αναφέρθηκε επίσης στην ανάγκη διείσδυσης της ηλεκτροπαραγωγής, της ηλεκτροκίνησης και των ΑΠΕ για την απολιγνιτοποίηση, με προσεκτικούς χειρισμούς, προκειμένου να εξασφαλιστεί η βιώσιμη ανάπτυξη.\nΠώς θα επιτύχουμε τους κλιματικούς στόχους και την πράσινη μετάβαση με ταυτόχρονη οικονομική μεγέθυνση και βιώσιμη ανάπτυξη; Αυτό ήταν το κεντρικό θέμα της τοποθέτησης του Guntram Wolff, διευθυντή της δεξαμενής σκέψης "Bruegel" του Βελγίου, στο πλαίσιο της διοργάνωσης 32nd Greek Economic Summit (GES2021).\nΌπως ανέλυσε ο επικεφαλής του Ινστιτούτου, "οι εκπομπές των αερίων συνεχίζουν να αυξάνονται, όμως το ερώτημα που πρέπει να θέσουμε, είναι ποιά είναι η ζητούμενη ποσότητα διοξειδίου που απαιτείται για την παραγωγή μίας μονάδας του ΑΕΠ". Όπως είπε, αυτή η αναλογία έχει αρχίσει να μειώνεται κατά 1,6% ετησίως, δηλαδή με πολύ αργούς ρυθμούς. Με δεδομένο ότι για την αντιμετώπιση της κλιματικής κρίσης, στόχος είναι ο μηδενισμός των εκπομπων μέχρι το 2050, αυτό σημαίνει ότι απαιτείται μία σοβαρή επιτάχυνση των προσπαθειών, τόνισε.\nΌπως δήλωσε ο κ. Wolff: "Η κλιματική κρίση είναι ένα παγκόσμιο φαινόμενο, άρα απαιτεί παγκόσμια συνεργασία. Αυτό σημαίνει ότι πρέπει να στηριχθούν οι φτωχότερες χώρες για την αντιμετώπιση και την προσαρμογή στην κλιματική αλλαγή".\nΤέλος, για την αντιμετώπιση της κλιματικής κρίσης με ταυτόχρονη βιώσιμη ανάπτυξη, επεσήμανε την ανάγκη για περεταίρω συνεργασία μεταξύ των κρατών - μελών της ΕΕ, με διασφάλιση της ισοτιμίας, μέσω ξεκάθαρων κανόνων ταξονομίας (taxonomy).\n16:42 Αναστέλλει μέρος των δραστηριοτήτων της η efood, λόγω κακοκαιρίας\nΤα κεφάλια μέσα λοιπόν... (109)


Αναψε φωτιές η Μαρία Σπυράκη | Η Εφημερίδα των Συντακτών\nΕΝΤΥΠΗ ΕΚΔΟΣΗ 19.10.2021, 15:19\nΣφοδρή διαμάχη ξέσπασε στο Τμήμα Οικονομικών Επιστημών του ΑΠΘ, με αφορμή τη διαδικασία υποψηφιότητας για διδακτορικό που κατέθεσε η ευρωβουλευτίνα της Ν.Δ., Μαρία Σπυράκη.\nΟμάδα καθηγητών του τμήματος υποστηρίζει ότι δεν τηρήθηκαν οι διαδικασίες και το τυπικό για την υποψηφιότητα, θεωρώντας ότι αυτό πλήττει την αξιοπιστία του τμήματος και μάλιστα άνευ λόγου, αφού το τυπικό μέρος της διαδικασίας θα μπορούσε να τύχει «θεραπείας», δηλαδή να αποκατασταθεί πλήρως, αν γινόταν από την αρχή, πόσο μάλλον που η κ. Σπυράκη διαθέτει τα προσόντα για την υποψηφιότητα. Πληροφορίες της τελευταίας στιγμής θέλουν την κ. Σπυράκη με επιστολή της να παραιτήθηκε του διδακτορικού στο τμήμα.\nΗ ιστορία ξεκίνησε με την πρόεδρο του τμήματος, Κυριακή Κοσμίδου, στη συνεδρίαση της συνέλευσης του τμήματος (118/16-12-2020) να ζητά προκήρυξη θέσης άμισθου υποψήφιου διδάκτορα σε πεδίο συναφές με τα ερευνητικά της ενδιαφέροντα, αίτημα το οποίο η συνέλευση ενέκρινε. Δυόμισι μήνες μετά, στη συνεδρίαση της Συνέλευσης του τμήματος με αριθμό 121/11-2-2021, η πρόεδρος κομίζει έγγραφο τριμελούς επιτροπής αξιολόγησης των υποψηφιοτήτων για τη θέση διδάκτορα, στο οποίο κρίνεται ως κατάλληλη υποψήφια η ευρωβουλευτίνα της Ν.Δ. Η Συνέλευση εγκρίνει τη σχετική πρόταση.\nΣυγκεκριμένα, στη Συνέλευση του τμήματος με αριθμό 125/22-4-2021 διαπιστώνεται ότι: α) ενώ η Συνέλευση είχε εγκρίνει την προκήρυξη της θέσης την οποία κατέλαβε η κ. Σπυράκη στο γνωστικό αντικείμενο Energy Risk Management (Διαχείριση Κινδύνων σε θέματα ενέργειας), αντ’ αυτής, η προκήρυξη αφορούσε το γνωστικό αντικείμενο Energy Economics (Οικονομικά της Ενέργειας) και β) η τριμελής επιτροπή αξιολόγησης των υποψηφιοτήτων για τη θέση δεν είχε συσταθεί με απόφαση της Συνέλευσης, όπως ο νόμος ορίζει και, επιπλέον, τα γνωστικά αντικείμενα των μελών της ήταν άσχετα με το αντικείμενο των Οικονομικών της Ενέργειας.\nΤο πρόβλημα είναι τέτοιο που στην ίδια Συνέλευση (υπ' αριθμ. 125) η πρόεδρος του τμήματος κ. Κοσμίδου φέρεται να δηλώνει στα μέλη του τμήματος ότι η κ. Σπυράκη προτίθεται να υποβάλει την παραίτησή της από τη θέση και την υποψηφιότητα. Η Συνέλευση, εκτιμώντας ότι η ακύρωση της σχετικής διαδικασίας στην οποία εμπλεκόταν πολιτικό πρόσωπο –γεγονός που δεν θα έκανε καλό στη φήμη του τμήματος– ήταν η δέουσα ενέργεια, δέχθηκε με ανακούφιση τη δήλωση της προέδρου. Μάλιστα, για τυπικούς λόγους, η Συνέλευση των καθηγητών του τμήματος δέχθηκε να γραφεί στα πρακτικά ότι οι παρατυπίες προέκυψαν «εκ παραδρομής».\nΑπό τα στοιχεία που διαθέτει η «Εφ.Συν.» προκύπτει πως τα μέλη της Συνέλευσης θεώρησαν τη δήλωση της προέδρου ως αληθινή και ανέμεναν την παραίτηση της κ. Σπυράκη, για να κλείσει και τυπικά το θέμα. Ωστόσο, παραδόξως, η συζήτηση για το θέμα δεν περιλήφθηκε ποτέ στα πρακτικά της 125ης Συνέλευσης και γι' αυτό ένας αριθμός μελών της, στη Συνέλευση με αριθμό 132/29-6-2021, αρνήθηκε να επικυρώσει τα πρακτικά της 125ης.\nΤο θέμα είναι ότι, στο μεσοδιάστημα, και ενώ οι καθηγητές του τμήματος περίμεναν την παραίτηση της κ. Σπυράκη, αποδείχθηκε ότι όχι μόνο ματαίως περίμεναν, αλλά η παραίτηση τότε δεν εστάλη. Διότι στη συνεδρίαση της Συνέλευσης 132 τέθηκε ευθέως το ερώτημα στην πρόεδρο γιατί δεν έχει φτάσει στη γραμματεία του τμήματος η παραίτηση, για να λάβουν την απάντηση από την πρόεδρο ότι «η κ. Σπυράκη άλλαξε γνώμη και δεν παραιτείται»!\nΤο θέμα, βέβαια, στην αλληλουχία αυτών των γεγονότων ήταν ότι οι καθηγητές δεν είχαν ακούσει ποτέ από την κ. Σπυράκη αν παραιτείται ή όχι. Στις έντονες διαμαρτυρίες που ακούστηκαν στην ίδια Συνέλευση, η πρόεδρος του τμήματος (132) κάλεσε τους καθηγητές που διαμαρτύρονταν να… πάνε οι ίδιοι και να το ζητήσουν από την κ. Σπυράκη.\nΤο θέμα έφτασε μέχρι τον περασμένο Ιούλιο, όταν η Συνέλευση του τμήματος συνήλθε με τηλεδιάσκεψη (133/15-7-2021), στη διάρκεια της οποίας καθηγητές –Νίκος Βαρσακέλης, Παναγιώτης Φουσέκης, Γρηγόρης Ζαρωτιάδης, Δημήτρης Μάρδας, Στέλλα Κωστοπούλου- (ξανα)έβαλαν ευθέως το πρόβλημα νομιμότητας που υπάρχει, καθώς το θέμα μπορεί να πλήξει το γόητρο και τη φήμη του τμήματος, λόγω της εμπλοκής πολιτικού προσώπου στην υπόθεση και ζήτησαν να ακυρωθεί η διαδικασία και να επαναπροκηρυχθεί η θέση, για να εκλείψουν οι σκιές, αφού δεν γίνεται ο τομέας Διοίκησης Επιχειρήσεων να προκηρύσσει θέση σε Οικονομικά της Ενέργειας.\nΜάλιστα, οι πλέον καλόπιστοι καθηγητές αναρωτιούνταν στο «παιχνίδι της ευθύνης» ακόμη και αν η κ. Σπυράκη είπε ποτέ στην πρόεδρο αν θα παραιτηθεί ή αν η πρόεδρος είπε ότι θα της ζητήσει να παραιτηθεί. Η «Εφ.Συν.» επικοινώνησε με την κ. Σπυράκη και την κ. Κοσμίδου, θέτοντας υπόψη τους το ζήτημα. Η κ. Σπυράκη δεν θέλησε να κάνει καμία δήλωση, η κ. Κοσμίδου απάντησε ότι «όλη η διαδικασία που ακολουθήθηκε είναι νόμιμη και έγινε με πλήρη διαφάνεια».\nΤο ναρκεμπόριο είναι κακούργημα. Η ληστεία είναι κακούργημα. Για τα κακουργήματα δεν χρειάζεται καμιά άδεια για να εισέλθει η αστυνομία στο Αριστοτέλειο Πανεπιστήμιο. Κι όμως, παρότι τις τελευταίες μέρες η...\nΚΟΙΝΩΝΙΑ 31.10.2021, 14:12\nΟι σκοτεινές σελίδες του ΑΠΘ\nΟ Δημήτρης Μαυροσκούφης, άλλοτε κοσμήτορας της Φιλοσοφικής, ερευνά την ιστορία του ιδρύματος και παρουσιάζει σε έναν τόμο τη συμπόρευση στελεχών του με τα αυταρχικά προπολεμικά και μετεμφυλιακά καθεστώτα, αλλά...\nΕΚΠΑΙΔΕΥΣΗ 22.10.2021, 06:00\nΆνεμος αριστερής ανανέωσης στο ΑΠΘ\nΜπορεί η δεξιά παράταξη να εμφανίζεται ότι συγκράτησε δυνάμεις, ωστόσο η άνοδος της Συσπείρωσης με μία έδρα παραπάνω, τής επιτρέπει να αναλάβει τη διοίκηση μαζί με τη ΔΗΠΑΚ.


Q&R: Στις 9/9 η Γενική Συνέλευση για την μείωση του μετοχικού κεφαλαίου - sofokleous10.gr\nΕτήσια Τακτική Γενική Συνέλευση θα πραγματοποιήσει η Q&R, που θα πραγματοποιηθεί την 9η Σεπτεμβρίου 2019, ημέρα Δευτέρα και ώρα 09:00 π.μ, στην έδρα της Εταιρείας (Κονίτσης 11Β, Μαρούσι Αττικής, 3ος όροφος).\n1. Υποβολή και έγκριση των Ετησίων Οικονομικών Καταστάσεων (Εταιρικών και Ενοποιημένων) της Quality & Reliability A.E. χρήσεως 2018 (1.1.2018 – 31.12.2018), μετά από υποβολή, ακρόαση και έγκριση της Ετήσιας Έκθεσης του Διοικητικού Συμβουλίου και της Έκθεσης Ελέγχου των Ορκωτών Ελεγκτών επΆ αυτών.\n2. Έγκριση συνολικής διαχείρισης των εταιρικών υποθέσεων από το Διοικητικό Συμβούλιο της Εταιρείας. Απαλλαγή των μελών του Διοικητικού Συμβουλίου και των Ορκωτών Ελεγκτών από κάθε ευθύνη αποζημιώσεως για την διαχείριση των εταιρικών υποθέσεων, τη σύνταξη και τον έλεγχο των ετησίων οικονομικών καταστάσεων χρήσης 1.1.2018 – 31.12.2018, κατΆ άρθρο 108 του Νόμου 4548/2018.\n3. Έγκριση των καταβληθέντων – κατά την χρήση 2018 – προς τα μέλη του Διοικητικού Συμβουλίου αμοιβών και αποζημιώσεων. Έγκριση συμβάσεων με και καθορισμός αμοιβών και αποζημιώσεων καταβληθησομένων κατά τις χρήσεις 2019-2020 προς τα μέλη του Διοικητικού Συμβουλίου και της Επιτροπής Ελέγχου σύμφωνα με το άρθρο 109 και 117 του Νόμου 4548/2018 και παροχή εξουσιοδοτήσεων.\n4. Εκλογή Ελεγκτικής Εταιρείας για τον Τακτικό Έλεγχο των Οικονομικών Καταστάσεων (Εταιρικών και ενοποιημένων) της Q & R A.E., σύμφωνα με τα Διεθνή Πρότυπα Χρηματοοικονομικής Πληροφόρησης, της διαχειριστικής περιόδου 1.1.2019 – 31.12.2019 και καθορισμός της αμοιβής αυτής.\n5. Εκλογή Μελών νέου Διοικητικού Συμβουλίου της Εταιρείας.\n6. Μείωση του μετοχικού κεφαλαίου της Εταιρείας από το ποσό των 3.852.206,40 ευρώ έως το ποσό των 5.302.206,40 ευρώ, με μείωση της ονομαστικής αξίας κάθε μετοχής της Εταιρείας από 0,14 ευρώ έως 0,19 ευρώ, κατά εφαρμογή του άρθρου 119 παρ. 4 του Ν. 4548/2018. H ανωτέρω μείωση θα πραγματοποιηθεί με το σχηματισμό ειδικού αποθεματικού το οποίο θα συμψηφισθεί με σωρρευμένες λογιστικές ζημιές της εταιρείας. Σκοπός της εταιρείας με την ανωτέρω μείωση είναι να μην εμπίπτει πλέον στις διατάξεις της παρ.4 του άρθρου 119 του Ν.4548/2018.\nΗ σχετική απόφαση απαιτεί αυξημένη απαρτία και πλειοψηφία (άρθρο 29 παρ. 1 του Ν. 4548/2018).\nΤροποποίηση του άρθρου 5 του Καταστατικού της Εταιρείας.\nΠαροχή προς το Διοικητικό Συμβούλιο της Εταιρείας των αναγκαίων εξουσιοδοτήσεων για την εκτέλεση της ανωτέρω αποφάσεως περί μειώσεως του μετοχικού κεφαλαίου της Εταιρείας.\n7. Παροχή αδείας σύμφωνα με το άρθρο 98 παρ. 1 του Ν. 4548/2018, όπως ισχύει, στα μέλη του Διοικητικού Συμβουλίου και στα διευθυντικά στελέχη της Εταιρίας να μετέχουν σε Διοικητικά Συμβούλια ή στη διεύθυνση των θυγατρικών, συγγενών και συνδεδεμένων εταιριών του Ομίλου, οι οποίες επιδιώκουν όμοιους ή/και παρεμφερείς σκοπούς.\n8. Θέσπιση πολιτικής αποδοχών σύμφωνα με τις διατάξεις των άρθρων 110 και 111 του ν. 4548/2018 και έγκριση αυτής.\n9. Τροποποίηση και συμπλήρωση των διατάξεων του Καταστατικού της Εταιρείας επί σκοπώ προσαρμογής και εναρμόνισης με τις διατάξεις του ν. 4548/2018, όπως ισχύει, σύμφωνα με την διάταξη του άρθρου 183 του ως άνω νόμου.\n10. Διάφορα θέματα και ανακoινώσεις.\nΣε περίπτωση μη επίτευξης της απαιτούμενης εκ του Νόμου απαρτίας για την λήψη απόφασης στα ανωτέρω θέματα της Ημερησίας Διάταξης, η τυχόν Επαναληπτική Τακτική Γενική Συνέλευση θα συνέλθει την 27η Σεπτεμβρίου 2019, ημέρα Παρασκευή και ώρα 14.00 μ.μ. στον ίδιο χώρο.


Νέο κατάστημα καλλυντικών Dust and Cream στο εμπορικό κέντρο AVENUE MALL ATHENS - Mothersblog.gr\nΝέο κατάστημα καλλυντικών Dust and Cream στο εμπορικό κέντρο AVENUE MALL ATHENS\n26 Ιουν 2017\tΝΕΑ\nΤο ΑVENUE MALL AΤΗΕΝS, καλωσορίζει στην “οικογένεια” του, την ελληνική εταιρεία προϊόντων ομορφιάς DUST+CREAM. Με γκάμα άνω των 5.000 κωδικών σε προϊόντα μακιγιάζ, καλλυντικά, βερνίκια νυχιών, αρώματα και είδη προσωπικής φροντίδας τα DUST+CREAM καλύπτουν όλες τις ανάγκες των γυναικών κάθε ηλικίας.\nTο DUST+CREAM μας προσκαλεί στα εγκαίνια του νέου καταστήματος, την Παρασκευή 30 Ιουνίου, σε ένα party με πολλές εκπλήξεις. Από τις 6.00 το απόγευμα μέχρι τις 9.00 το βράδυ, ο αγαπημένος παρουσιαστής Δημήτρης Ουγγαρέζος, η μοναδική Κατερίνα Στικούδη και η «μαχήτρια» Ειρήνη Κολιδά, θα βρίσκονται εκεί σε ένα super opening με δώρα και live dj set!\nΜε το νέο αυτό κατάστημα, το ποσοστό κάλυψης στο Εμπορικό Κέντρο AVENUE, φθάνει σήμερα το 95%.\nΣημειωτέον ότι στο αγαπημένο Εμπορικό Κέντρο όλης της οικογένειας, το AVENUE, βρίσκει κανείς πλέον και το ολοκαίνουργιο Hypermarket ΣΚΛΑΒΕΝΙΤΗΣ που διαθέτει εκθεσιακούς χώρους 12000 τ.μ. σε 2 επίπεδα.\nΤο AVENUE επισκέπτονται ετησίως περίπου 3.500.000 άτομα, καλύπτοντας όλες τους τις ανάγκες σε μια μόνο βόλτα, απολαμβάνοντας και το δωρεάν parking αποκλειστικά για τους πελάτες του.\nFB: AVENUE MALL ATHENS


Μισό εκατομμύριο URL ζητούν Ευρωπαίοι να εξαφανιστούν από το Google\nΔημοσιεύθηκε στις 13 Οκτωβρίου, 2014 13 Οκτωβρίου, 2014 Δημοσιεύθηκε από "Machiavellius" Anonymous\nΗ τεχνητή νοημοσύνη της Google θα «κλείνει» ραντεβού και θα κάνει κρατήσεις\nYouTube και Google κατηγορούνται ότι συγκεντρώνουν παράνομα τα προσωπικά δεδομένα παιδιών\nΤο δικαίωμά τους να ζητούν την κατάργηση ορισμένων αποτελεσμάτων που τους αφορούν -γιατί περιέχουν «παρωχημένες» ή «άχρηστες» πληροφορίες για το πρόσωπό τους- από τις μηχανές αναζήτησης αξιοποίησαν οι Ευρωπαίοι, μετά την σχετική απόφαση του ανώτατου δικαστηρίου της Ε.Ε. τον Μάιο του 2014. Η Google υπέβαλε σε έλεγχο 498.737 URL για κατάργηση μετά από 146.357 αιτήματα, καταργώντας το 58,2% των URL.\nΑπό την Ελλάδα, υποβλήθηκαν 2.995 URL προς κατάργηση μετά από 807 αιτήματα και αποσύρθηκαν από τα αποτελέσματα κατά 40,4%. Τα περισσότερα αιτήματα κατάργησης URL υποβλήθηκαν από την Γαλλία (29.100), την Γερμανία (25.206), το Ηνωμένο Βασίλειο (18.486) και την Ισπανία (13.429).\nΑν και απρόθυμα, η Google δέχτηκε να συμμορφωθεί με την ευρωπαϊκή νομοθεσία, εντούτοις προειδοποιεί ότι το θέμα θα έχει ανεπιθύμητες παρενέργειες, αναφερόμενη στην φύση των αιτημάτων. Έτσι, στην πρώτη σχετική αναφορά αναφέρει ενδεικτικά παραδείγματα από περιπτώσεις στις οποίες ζητήθηκε, δεν καταργήθηκε όμως η εμφάνιση αποτελεσμάτων στο Google:\nΈνας επαγγελματίας του χρηματοοικονομικού κλάδου μάς ζήτησε να καταργήσουμε περισσότερους από 10 συνδέσμους για σελίδες που αναφέρονται στη σύλληψη και την καταδίκη του για οικονομικά εγκλήματα. Δεν καταργήσαμε τις σελίδες από τα αποτελέσματα αναζήτησης.\nΛάβαμε πολλά αιτήματα από ένα άτομο που μας ζήτησε να καταργήσουμε 20 συνδέσμους για πρόσφατα άρθρα σχετικά με τη σύλληψή του για οικονομικά εγκλήματα που διέπραξε χρησιμοποιώντας την επαγγελματική του ιδιότητα. Δεν καταργήσαμε τις σελίδες από τα αποτελέσματα αναζήτησης.\nΈνας επαγγελματίας στον κλάδο των μέσων μαζικής ενημέρωσης ζήτησε να καταργήσουμε 4 συνδέσμους για άρθρα που αναφέρονται σε ντροπιαστικό περιεχόμενο που δημοσίευσε στο διαδίκτυο. Δεν καταργήσαμε τις σελίδες από τα αποτελέσματα αναζήτησης.\nΈνα άτομο μάς ζήτησε να καταργήσουμε συνδέσμους για άρθρα στο διαδίκτυο που αναφέρονται στην απόλυσή του για σεξουαλικά εγκλήματα που διέπραξε στην εργασία του. Δεν καταργήσαμε τις σελίδες από τα αποτελέσματα αναζήτησης.\nΈνας γιατρός ζήτησε να καταργήσουμε περισσότερους από 50 συνδέσμους για άρθρα εφημερίδων σχετικά με μια αποτυχημένη επέμβαση. Τρεις σελίδες που περιείχαν προσωπικές πληροφορίες σχετικά με το γιατρό, αλλά δεν ανέφεραν την επέμβαση έχουν καταργηθεί από τα αποτελέσματα αναζήτησης για το όνομά του. Οι υπόλοιποι σύνδεσμοι για τις αναφορές στο περιστατικό παραμένουν στα αποτελέσματα αναζήτησης.\nΈνα άτομο μάς ζήτησε να καταργήσουμε περίπου 50 συνδέσμους για άρθρα σχετικά με μια ντροπιαστική, μυστική συναλλαγή που έγινε ευρύτερα γνωστή. Οι σελίδες στα αποτελέσματα αναζήτησης για το όνομά του έχουν καταργηθεί.\nΗ Google πρόσθεσε τα Αιτήματα για Κατάργηση Περιεχομένου στην εξαμηνιαία Αναφορά Διαφάνειας, αναφερόμενη στην απόφαση του Δικαστηρίου της Ευρωπαϊκής Ένωσης τον Μάιο, σύμφωνα με την οποία οι Ευρωπαίοι έχουν το δικαίωμα να ζητούν από τις μηχανές αναζήτησης, όπως το Google, να καταργούν ορισμένα αποτελέσματα που τους αφορούν. Εάν η Google αποφασίσει να μην καταργήσει ένα URL, τότε το άτομο που ζήτησε την κατάργησή του παραπέμπεται στην εγχώρια Αρχή Προστασίας Δεδομένων\nΠροσωπικού Χαρακτήρα για να επανεξεταστεί το αίτημά του.\nΣημειώστε πως οι παραπομπές (URL) σε έναν δικτυακό τόπο καταργούνται από τα αποτελέσματα, μόνο για αναζητήσεις με το όνομα ενός ατόμου και έτσι με διαφορετικά κριτήρια αναζήτησης είναι ανιχνεύσιμο.\nGOOGLE, URL, ΑΝΩΝΥΜΙΑ, ΠΡΟΣΩΠΙΚΑ ΔΕΔΟΜΕΝΑ


Πανσέληνος στον Υδροχόο: Αλλαγή πορείας - Platform.gr\nΣτις 3 η Πανσέληνος στον Υδροχόο, βγάζει στην επιφάνεια κρυμμένα συναισθήματα. Απροσδόκητες εξελίξεις και εκπλήξεις έρχονται σε σχέσεις προσωπικές ή επαγγελματικές. Θα αναγκαστείτε να αλλάξετε τον τρόπο που κινείστε και να εκμεταλλευτείτε τις δυνάμεις που είχατε βάλει στο χρονοντούλαπο. Διαχειριστείτε με σύνεση νομικές και οικονομικές εκκρεμότητες πριν καταλήξετε σε αποφάσεις. Πλησιάστε άτομα εμπιστοσύνης που μπορούν να σας στηρίξουν και να σας ενθαρρύνουν και προσδιορίστε τις ανάγκες σας. Σε κοινωνικό επίπεδο η συγκεκριμένη έκλειψη προκαλεί αναταραχές, εγκληματικές ενέργειες, παρασκήνιο, ξεσπάσματα, ενώ δε θα λείψουν και οι κρυφοί εχθροί. Επηρεάζονται περισσότερο τα ζώδια του σταθερού σταυρού (Ταύρος, Λέων, Σκορπιός, Υδροχόος) του 2ου δεκαημέρου. Στις 4 ο Άρης στον Κριό σε τετράγωνο με το Δία ανάδρομο στον Αιγόκερω, προκαλεί λάθη, διαφωνίες και εκνευρισμό. Μην καταπιαστείτε με τίποτα έξω από τα σχέδιά σας. Στις 6 ο Ερμής περνάει στο Λέοντα και ο τρόπος που θα επικοινωνείτε με τους άλλους γίνεται πιο απόλυτος και άμεσος. Παράλληλα αυξάνεται η δυναμικότητά σας βάζοντας σε εφαρμογή νέα σχέδια και ιδέες, ενώ θα έχετε και αυξημένη διάθεση για διακοπές και χαλάρωση. Περισσότερο ευνοούνται τα ζώδια της Φωτιάς (Κριούς, Λέοντες, Τοξότες) και του Αέρα (Διδύμους, Ζυγούς και Υδροχόους). Στις 8 η Αφροδίτη περνάει στον Καρκίνο, και θα αποζητάτε την ηρεμία, τη γαλήνη, την ασφάλεια και την αρμονία στον οικογενειακό σας χώρο. Εκμεταλλευτείτε σωστά το χρόνο σας για να γεμίσετε μπαταρίες και να κατασταλάξετε σε αποφάσεις για το μέλλον σας. Αποφύγετε όσοι είστε δεσμευμένοι τα παραστρατήματα, καθώς θα είστε επιρρεπείς σε πειρασμούς. Περισσότερο ευνοούνται τα ζώδια του νερού (Καρκίνοι, Σκορπιοί, Ιχθείς) και της γης (Ταύροι, Παρθένοι, Αιγόκεροι).\nΚΡΙΟΣ: Μην κάνετε πισωγυρίσματα που δε σας βγάζουν πουθενά, αλλά πάρτε αποφάσεις για το μέλλον σας και ξεχάστε τα λάθη του παρελθόντος. Απολαύστε τη γαλήνη και την αρμονία ανάμεσά σας, αφού τίποτα δεν μπορεί να χαλάσει την τέλεια σχέση σας. Ακολουθήστε αυτό που επιτάσσουν οι ανάγκες σας, έτσι ώστε να νιώσετε ικανοποίηση. Περιορίστε την εξωστρεφή συμπεριφορά, αλλά αφήστε την ατμόσφαιρα χαλαρή και πολλά υποσχόμενη.\nΤΑΥΡΟΣ: Πρέπει να διερωτηθείτε τι σημαίνουν για εσάς κάποιοι άνθρωποι και να διεκδικήσετε πράγματα, για να δημιουργήσετε τις σωστές υποδομές, χωρίς να φοβάστε πως έτσι θα σας αγαπούν λιγότερο. Η δράση και η αντίδραση θα χαρακτηρίσει τις συμπεριφορές των άλλων και θα δώσει σταθερές βάσεις. Προσαρμοστείτε στα δεδομένα, ακόμα και αν δεν είστε σίγουροι για το αποτέλεσμα.\nΔΙΔΥΜΟΙ: Δείτε το νέα δοκιμασία για εσάς το να εμπιστευτείτε το ένστικτό σας. Χρησιμοποιήστε τις κατάλληλες μεθόδους, για να έχετε νέες και αναπάντεχες ευκαιρίες. Όλα χρειάζονται ένα πρόγραμμα, σωστές στρατηγικές και σωστές διασυνδέσεις. Είναι αναγκαία η εδραίωση της εμπιστοσύνης και η συμφωνία στους στόχους. Μπορείτε να περιμένετε σημαντικές εξελίξεις στα θέματα των σχέσεων, αρκεί να γίνουν σοβαρές συνενώσεις.\nΚΑΡΚΙΝΟΣ: Θα υπάρξουν μερικές ασυνεννοησίες, αλλά θα βοηθήσουν να δημιουργηθούν γερές βάσεις. Οι προετοιμασίες και οι επεξεργασίες που κάνατε τελειώνουν και ευνοείται η υλοποίηση των σχεδίων σας. Ελαττώστε τις επαγγελματικές σας δραστηριότητες, προκειμένου να ανανεώσετε την προσωπική σας ζωή. Έχουν συσσωρευτεί πολλά, γι’ αυτό πρέπει να κάνετε νέες επιλογές. Μην το βάζετε εύκολα κάτω, γιατί δεν είναι τόσο δύσκολο να πετύχετε τους στόχους σας.\nΛΕΩΝ: Ασχοληθείτε με μια καινούρια δραστηριότητα ή καλυτερέψτε τις σχέσεις σας με το άλλο φύλο. Από τη στιγμή που θα βάλετε μια τάξη στις υποχρεώσεις σας, θα έχετε όρεξη για περισσότερη δράση. Η μέρα σας ενεργοποιεί για να βγείτε έξω από το καβούκι σας και να τολμήσετε πρωτοτυπίες. Το μόνο που πρέπει να προσέξετε, είναι τον ενθουσιασμό σας, για να μη ζήσετε απογοητεύσεις.\nΠΑΡΘΕΝΟΣ: Σε ότι και αν έχετε αποφασίσει να κάνετε, φροντίστε να είστε πιο συγκεντρωμένοι. Δώστε ιδιαίτερη βαρύτητα στις κινήσεις σας, κυρίως σε αυτές που θα αφορούν τον επαγγελματικό σας τομέα. Αποφύγετε δια ροπάλου άστοχες συζητήσεις και συναντήσεις που δε θα σας οδηγήσουν πουθενά. Αποδράστε από την ρουτίνα της καθημερινότητας, κάνοντας πράγματα που σας αρέσουν.\nΖΥΓΟΣ: Δείξτε τη μεγαλοψυχία σας για τους πάντες και τα πάντα. Έχετε τη δυνατότητα να οδηγήσετε την τύχη σας εκεί που θέλετε, καθώς αρχίζουν να καλυτερεύουν οι υπάρχουσες συνθήκες. Αγαπήστε τον εαυτό σας περισσότερο όση σκληρή δουλειά και αν απαιτεί και προσφέρετε του τις ανάλογες ευκαιρίες. Σαν αντάλλαγμα οι σχέσεις σας θα γίνουν καλύτερες.\nΣΚΟΡΠΙΟΣ: Για να γίνετε πιο δημιουργικοί, δείτε τις καταστάσεις μέσα από μια νέα προοπτική. Η διαίσθησή σας μπορεί να σας δώσει λύσεις σε προσωπικά και επαγγελματικά θέματα. Αποφύγετε όσους σας πλησιάζουν με δόλο και απολαύστε την παρέα των φίλων σας. Επιτρέψτε στον εαυτό σας να ερωτευθεί, χωρίς βέβαια να το παρακάνετε. Οι παρασκηνιακές συζητήσεις δεν οδηγούν σε λύση των προβλημάτων που ήδη υπάρχουν.\nΤΟΞΟΤΗΣ: Να είστε προσεκτικοί στην επιλογή των στενών σας συνεργατών, για να μη σας αποσυντονίσουν κάποια ζητήματα. Οριοθετήστε σωστά τους στόχους σας και αρχίστε να τους εκπληρώνετε έναν -έναν. Δραστηριοποιηθείτε για να μπορέσετε να λύσετε εκκρεμότητες που σας έχουν κουράσει. Εάν νιώθετε κουρασμένοι η απογοητευμένοι, μην πάρετε σημαντικές αποφάσεις για το μέλλον σας.\nΑΙΓΟΚΕΡΩΣ: Δημιουργήστε την κατάλληλη ατμόσφαιρα και περάστε μια όμορφη βραδιά στο σπίτι. Αποφύγετε επιπόλαιες κινήσεις για τα οικονομικά σας θέματα που δεν γνωρίζετε καλά. Για να πετύχετε αυτά που θέλετε, μην οδηγήσετε τις καταστάσεις στα άκρα. Ασχοληθείτε περισσότερο με κάποιο άτομο της οικογένειάς σας, που σας έχει ανάγκη. Φαίνεται πως πολύ σύντομα θα δικαιωθούν οι σκληρές σας προσπάθειες.\nΥΔΡΟΧΟΟΣ: Προτιμήστε να βγείτε και να διασκεδάσετε από το να χαλάτε τη διάθεσή σας για τον οποιοδήποτε. Βελτιώστε τις συνθήκες στον εργασιακό σας χώρο και απαιτήστε κάτι καλύτερο γιατί το αξίζετε. Μην καταπιέζετε τα συναισθήματά σας και στενοχωριέστε χωρίς λόγο. Αξιοποιήστε την κοινωνικότητά σας, για να έχετε καλύτερη εξέλιξη στον επαγγελματικό σας τομέα.\nΙΧΘΥΣ: Δώστε λύσεις σε προβλήματα που σας φαίνονται αξεπέραστα αλλά στην πραγματικότητα δεν είναι. Εάν η διάθεσή σας είναι πεσμένη, αναζητήστε την παρέα ενός καλού σας φίλου. Με περισσότερη μεθοδικότητα και οργάνωση, θα δείτε τα όνειρά σας να παίρνουν μορφή. Ξεδιπλώστε τα ταλέντα σας και θα βρεθούν άνθρωποι που θα σας στηρίξουν.\nΖώδια Σαββάτου 26 Σεπτεμβρίου


Μαρτυρίες από την τραγωδία στο Μάτι: Ο ρεπόρτερ του ALPHA περπατούσε ανάμεσα σε σορούς (vid) | Reader.gr\nΤρί, 23/07/2019 - 10:35\nΣτιγμές που ξυπνούν μνήμες ένα χρόνο μετά την τραγωδία…\nΈνας χρόνος συμπληρώνεται από την εθνική τραγωδία στο Μάτι, όπου η φονική φωτιά στοίχισε τις ζωές εκατοντάδων ανθρώπων. Οι μνήμες όλων όσων έζησαν τον εφιάλτη ξαναζωντανεύουν, ενώ συγκλονιστικές είναι οι μαρτυρίες δημοσιογράφων που βρέθηκαν στον τόπο του θανάτου.\nΣυγκεκριμένα, ο Αλέξης Κουβέλης του Alpha είχε σοκάρει με τις περιγραφές του: «Περπάτησα ανάμεσά τους, προσπάθησα να μην τους πατήσω. Ήταν μια γειτονιά που είχε περισσότερους νεκρούς παρά ζωντανούς. Ήταν ανοιχτή η πόρτα στο αυτοκίνητο και ήταν έτσι πιασμένος ο άνθρωπος. Ο άλλος είχε χωθεί κάτω από το αυτοκίνητο.\nΉταν φανερό τι έγινε εκεί. Όλα έγιναν αστραπιαία. Κρατάω την εικόνα με το μηχανάκι. Ήταν στη μέση του δρόμου, είχε γείρει, είχε πέσει πάνω στο αμάξι και είχε πλακώσει τον οδηγό και τον συνεπιβάτη. Είναι φανερό, είχε κατεύθυνση προς την παραλία και έπεσε. Πιστεύω ότι τους έχουν πνίξει οι καπνοί», έλεγε.


Εισβολή Ρουβίκωνα στο υπουργείο Εθνικής Άμυνας\n#Tags: Ρουβίκωνας | υπουργείο Εθνικής Άμυνας\nΤΟΥΣ ΚΑΤΑΔΙΩΞΑΝ ΓΙΑ ΝΑ ΦΥΓΟΥΝ\n17/11/17 • 14:27 | UPD 17/11/17 • 15:23\nΝέα εμφάνιση έκανε η γνωστή ομάδα Ρουβίκωνας, η οποία εισέβαλε αυτήν την φορά στο υπουργείο Εθνικής Άμυνας.\nΜέλη του Ρουβίκωνα εισήλθαν στο χώρο του ΥΠΕΘΑ και πέταξαν προκηρύξεις! Αμέσως μετά την εισβολή, πέταξαν τις προκηρύξεις και έφυγαν τρέχοντας καταδιωκόμενοι από άνδρες ασφαλείας.\nΤα μέλη της αναρχικής ομάδας πέρασαν την πύλη, και έφθασαν στον χώρο που οδηγεί στο υπουργείο και το γραφείο του υπουργού Πάνου Καμμένου ο οποίος βρίσκεται στον Καναδά.\nΤο ΓΕΕΘΑ σε ανακοίνωσή του αναφέρει:\nΤην Παρασκευή 17 Νοεμβρίου 2017, μεσημβρινές ώρες, ομάδα πολιτών εισήλθε χωρίς άδεια στον προαύλιο χώρου του στρατοπέδου “ΠΑΠΑΓΟΥ” από την Πύλη Μεσογείων και πέταξε φυλλάδια. Ακολούθως απωθήθηκαν από προσωπικό ασφαλείας του στρατοπέδου και αποχώρησαν.\nΓια το περιστατικό ο Αρχηγός ΓΕΕΘΑ έχει διατάξει ΕΔΕ για την διακρίβωση των συνθηκών και αιτίων και τον καταλογισμό ευθυνών. Επίσης έχει ενημερωθεί η Ελληνική Αστυνομία.\nΔιαβάστε ολόκληρη την ανακοίνωση του Ρουβωίκωνα που δημοσιεύθηκε σε σάιτ αντιεξουσιαστικού χώρου:\nΤο πολυτεχνείο ήταν ίσως η σημαντικότερη στιγμή, μετά τον εμφύλιο, όπου η Ελληνική κοινωνία, ή τουλάχιστον ένα ισχυρό μειοψηφικό της ρεύμα ήρθε σε ανοιχτή ρήξη, και με μια πολυεπίπεδη, σχεδόν συνολική ατζέντα με το βαθύ κράτος. Υπάρχει μια βασική παραπλάνηση όταν μιλάμε για χόυντα σε αντιδιαστολή με την αστική δημοκρατία. Στην πραγματικότητα η αστική δημοκρατία είναι ο πιο οικονομικός τρόπος η εξουσία να κυβερνήσει τον κόσμο. Όταν αυτό δεν γίνεται, τότε καταφεύγει στη δικτατορία.\nΛίγα πράγματα βγαίνουν στην δημοσιότητα για όποιον δεν είναι διατεθειμένος να ψάξει ενεργά τι συμβαίνει. Το συνολικό συμπέρασμα είναι πώς η Ελλάδα γίνεται ενεργό μέλος ενός άξονα που περιλαμβάνει την Κύπρο, το Ισραήλ, την Αίγυπτο και πιθανόν σύντομα και την Σ.Αραβία. Ενός άξονα που όλα δείχνουν, όχι μόνο δημιουργεί μια συμμαχία σε σχέση με την εκμετάλλευση των υδρογονανθράκων και τη διαδρομή των αγωγών τους στην περιοχής, αλλά αποκτά στοιχεία πολεμικού συνασπισμού. Ο Αμερικάνικός ιμπεριαλισμός είναι ο πάτρωνας αυτής της συνεύρεσης που επιθυμεί να την χρησιμοποιήσει ως εκπρόσωπό του στην σύγκρουσή του για κυριαρχία ενάντια στον Ρωσικό-Ιρανικό-Τουρκικό ιμπεριαλιστικό άξονα. Τα σημάδια αυξάνονται διαρκώς. Δεν ειναι μόνο η τακτική εισφορά δισεκατομμυρίων στην πολεμική βιομηχανία των ΗΠΑ που την είδαμε να ξεκινάει με το καλημέρα της κυβέρνησης Σύριζα-Ανέλ (500 εκατομύρια για εκσυγχρονισμό αεροσκαφών ναυτικής συνεργασίας) και συνεχίζει σήμερα με την αναβάθμιση των F16 με 1,5 δις. Αυτή από μόνη της θα μπορούσε να θεωρηθεί ως φορολογία μιας περιφέρειας προς το αυτοκρατορικό κέντρο. Είναι άλλα σημαντικότερα. Είναι η επέκταση στης βάσης της Σούδας που πλέον θα γίνει το βασικό σημείο απογείωση επανδρωμένων και μη μαχητικών για τα στρατιωτικά πλήγματα των ΗΠΑ σε όλη την περιοχή. Η βάση από όπου θα ξεκινούν τα drones για στοχευμένες δολοφονίες όποιου οι ΗΠΑ χαρακτηρίσουν ως τρομοκράτη. Είναι η καθιέρωση πλεόν κοινών στρατιωτικών ασκήσεων Ελλάδας-Κύπρου-Ισραήλ και η γραφειοκρατική δόμηση του στρατιωτικού τους συντονισμού. Είναι η προοπτική του αγωγού Eastmed, που παρακάμπτει την ενεργειακή εξάρτηση της ΕΕ από την Ρωσία και βάζει στον άξονα και την Ιταλία. Είναι τα ξαφνικά νταραβέρια για πυρομαχικά στη Σ.Αραβία που γενοκτονεί ανενόχλητη στην Υεμένη. Είναι οι προετοιμασίες για αποθήκευση πυρηνικών όπλων στον Αραξο. Είναι η αναζωπύρωση του Κυπριακού. Είναι η κρίση και ο αναβρασμός στα Βαλκάνια όπου και εκεί αντανακλάται ο ίδιος ανταγωνισμός με αυτόν στην Μ.Ανατολή.\nΚάποιοι ήδη ζουν σε αυτά τα μέτωπα. Και ζουν σε αυτά δεκαετίες. Αναφερόμαστε στους Παλαιστίνιους, τους μεγάλους ξεχασμένους της τελευταίας περιόδου. Αυτούς που συνεχίζουν να δολοφονούνται και να εξορίζονται από τη γη τους απο το κράτος του Ισραήλ. Αυτός που, όπως ήταν αναμενόμενο, ξεπουλήθηκαν απο το πάλαι ποτέ συμμαχικό κράτος της Αιγύπτου. Αυτούς που ενώ οι νέοι αγωγοί θα περάσουν από αυτή τη γη, όχι μόνο δεν θα ωφεληθούν αλλά δεν τους επιτρέπεται να αντλήσουν καν το δικό τους πετρέλαιο για να μπορούν να έχουν ηλεκτρισμό και νερό…


"Μητέρα" μικρής Μαρίας από τη φυλακή: "Θέλω... - Star.gr\nΕΛΛΑΔΑ Τρίτη, 4 Μαρτίου 2014, 22:17\n"Μητέρα" μικρής Μαρίας από τη φυλακή: "Θέλω πίσω το παιδί μου. Μέχρι και τη ζωή μου δίνω"\nΚάντε ΚΛΙΚ και δείτε τι λέει αποκλειστικά στο Star η 41χρονη Ρομά\nΣκοπός της είναι «να διεκδικήσει την επιμέλεια της μικρής Μαρίας» όταν αποφυλακιστεί δήλωσε μέσα από τις φυλακές Κορυδαλλού όπου βρίσκεται η γυναίκα που υποστήριξε στις Αρχές ότι ήταν η βιολογική μητέρα του «ξανθού αγγέλου», η ιστορία του οποίου συγκλόνισε πριν λίγους μήνες το πανελλήνιο και έκανε το γύρο του κόσμου.\n«Εγώ το μωρό το αγάπησα και ακόμα το αγαπάω, αγαπώ τη Μαρία. Έπεσα στον Κορυδαλλό μέσα στα φάρμακα. Μέχρι και τη ζωή μου δίνω για τη Μαρία, που είμαι απελπισμένη εδώ μέσα», είπε η 41χρονη Ελευθερία Δημοπούλου σε συνέντευξή της στην εκπομπή «Μίλα», ενώ τόνισε πως δεν μπορεί να ζήσει χωρίς το ξανθό κοριτσάκι.\nΑπό τότε που η υπόθεση στον καταυλισμό των Φαρσάλων όπου ζούσε η 41χρονη Ρομά με την οικογένειά της είδε το φως της δημοσιότητας η κα Δημοπούλου τόνισε ότι τα πάντα άλλαξαν προς το χειρότερο ενώ όπως υποστήριξε «τα παιδιά μου είναι στο δρόμο και είναι χάλια η οικογένειά μου και με κρατάνε για αυτό το λόγο, χωρίς να έχω κάνει κακό και τα φορτώνουν όλα σε εμένα. Βρήκαν μία αγράμματη και τα φορτώνουν όλα σε εμένα».\n«Για ποιο λόγο εμένα με κρατάνε στον Κορυδαλλό που είμαι πάρα πολύ άρρωστη;» αναρρωτήθηκε.\nΤην μικρή Μαρία υποστήριξε ότι «την έφερε η μάνα της σε εμένα», προσθέτοντας ότι «ούτε πήγα να τη βρω, ούτε πήγα να πάρω μετά βίας το κορίτσι της, ούτε τίποτα γιατί δεν ήμουν απελπισμένη για παιδιά. Δόξα τω Θεώ είχα παιδιά. Την λυπήθηκα που μου την έφερε...».\nΌσο για το εάν είναι καλύτερο για τη μικρή Μαρία να ζει στο «Χαμόγελο του Παιδιού», η 41χρονη Ρομά ήταν κατηγορηματική: «Την Μαρία πρέπει να την πάρω. Πρέπει. Χωρίς τη Μαρία δεν έχω ζωή. Εδώ μέσα δεν ξέρω τι θα κάνω στην φυλακή», είπε χαρακτηρ��στικά.\n«Την έχω αγαπήσει πάρα πολύ σαν τη ζωή μου. Ήξερα ότι αφού ήταν σε μένα δεν υπήρχε κανένας για αυτήν. Ήμ��υν μόνο εγώ. Εγώ αυτό σκεφτόμουν».\nΚάντε κλικ και δείτε το βίντεο από την εκπομπή "Mίλα"


vivliolatreia: 29 Ιαν 2013\nΔιαγωνισμός Φεβρουαρίου 2013\nΝα 'μαστε πάλι εδώ με τους διαγωνισμού μας! Δηλώστε την συμμετοχή σας εδω, γράφοντας μας, ποιος είναι ο λόγος που επιλέγεται να πάτε σε μία παρουσίαση βιβλίου, και μπείτε στην κλήρωση. Ο μόνος όρος είναι να είστε ΜΕΛΟΣ του blog.Το βιβλίο που προφέρεται είναι: "Εξάρες" Μαρία Κρόκου\nΕγκυρες συμμετοχές εως 17/2/13 και ωρα 23:59\nΜην ξεχνάτε το email σας.\nΑναρτήθηκε από vivliolatreia.blogspot.com στις 16:40 24 σχόλια\nΕτικέτες Άνεμος, Ελληνική Λογοτεχνία, έρωτας, μυθιστόρημα\nπρόκειται για ένα μαγικό ταξίδι – στο χρόνο, στο Αιγαίο, στις Ινδίες\nΑλεξάνδρου Γιάννης&Αλεξάνδρου Μαρίνα\nΟ έρωτας, η μητρότητα, το Αιγαίο, οι μακρινές Ινδίες – τέσσερις κρίκοι σφιχτοδεμένοι. Στην οικογένεια του Σταύρου Λέοντος, καθένας έχει διαφορετικούς στόχους. Ζούμε μαζί τους απλές, μικρές χαρές, αλλά και δυνατά πάθη, αφού οι ήρωές μας δίνουν καθημερινά τις δικές τους μάχες. Πρωταγωνιστούν ο έρωτας και η μητρότητα. Περίγυρός μας είναι η Σύρος, με το καταγάλανο Αιγαίο που της ψιθυρίζει τρυφερόλογα, τα υπέροχα αρχοντικά και τους κήπους που λάμπουν στο φως, τα γραφικά δρομάκια της Ερμούπολης που κρύβουν δροσερές γωνιές. Η Μάρα, ασταθής κι επιπόλαια, προσγειώνεται από τη ζωή και εξελίσσεται σε αγωνίστρια και τρυφερή μητέρα, ενώ παραμένει μια γυναίκα με πάθος. Η Δάφνη, η μικρή της οικογένειας, βλέπει τα πράγματα ρεαλιστικά. Άραγε θα βρει το δρόμο για τον έρωτα; Όσο για τη Λυδία, την τραγική ηρωίδα, δραπετεύει από τον κλοιό, καταφεύγοντας στις Ινδίες. Ο Ορέστης την αγαπά και τη στηρίζει. Εκείνη, όμως, θα ανταποκριθεί; Ποια μυστικά θα οδηγήσουν τα βήματά της στη μακρινή Ανατολή; Τότε θα σκιστούν τα πέπλα και θα ξεκαθαρίσει η ομίχλη στην ψυχή της. Θα συναντηθεί με το πεπρωμένο της, γνωρίζοντας αναπάντεχα τη μητρότητα. Στις Ινδίες διασταυρωνόμαστε με την ιστορία. Εκεί, πριν από δυόμισι χιλιάδες χρόνια, έφτασε ο Μέγας Αλέξανδρος με τις στρατιές του. Θαμπωνόμαστε από το βάρος των ιστορικών στιγμών. Στη σημερινή εποχή, γοητευόμαστε από τον Ρεζά, επιβλητικό μαχαραγιά, αλλά και απόγονο των Μακεδόνων. Πάνω απ’ όλα, όμως, πρόκειται για ένα μαγικό ταξίδι – στο χρόνο, στο Αιγαίο, στις Ινδίες. Σταθμοί που μας συναρπάζουν…\nΑναρτήθηκε από vivliolatreia.blogspot.com στις 16:07 0 σχόλια\nΕτικέτες Ανατολή, Ελληνική Λογοτεχνία, έρωτας, Λιβάνης, μυθιστόρημα\nπρόκειται για ένα μαγικό ταξίδι – στο χρόνο, στο Α...


Αύξηση βάρους 7 ημερών γεύμα σχέδιο - Garcinia cambogia en farmacias\nΑύξηση Βάρους! Για υγεία και απώλεια βάρους, πρέπει να αυξήσεις το βάρος σου όσον αφορά τη μυϊκή μάζα και να μειώσεις το ποσοστό σωματικού λίπους. Εύλογα μιλώντας στην προσωπική μας εμπειρία έχουμε ρίξει 13 κιλά σε μόλις 15 ημέρες.\nΑγοράστε σχέδιο διατροφής από την επίσημη ιστοσελίδα. Αύξηση βάρους 7 ημερών γεύμα σχέδιο. Αυτές οι επεξεργασμένες τροφές χωρίς φυτικές ίνες προκαλούν φούσκωμα δυσκοιλιότητα αύξηση βάρους και δυσκολεύουν την απώλεια βάρους. Εδώ οι καλές συμβουλές, για.\nEt 15 Ημέρα σχέδιο διατροφής [ ULTIMATE] Review – Απώλεια βάρους σε μόλις 15 ημέρες. Συνήθως όλοι ασχολούνται με αυτούς που έχουν παραπανίσια κιλά, αγνοώντας πως και το αντίθετο είναι κι αυτό επιβλαβές.\nEt έχει καταλήξει σε μια στρατηγική που κανένα άλλο προϊόν ή σχέδιο έχει παρουσιαστεί ποτέ. Nαι, καλά διαβάσατε! Τα 10 αυτά εύκολα ροφήματα για αδυνάτισμα, θα σας βοηθήσουν στο στόχο σας για υγιεινή απώλεια βάρους και λίπους και στην αύξηση του μεταβολισμού σας. Ένα φρέσκο αλλά μια πολλά υποσχόμενη εισαγωγή στην πολύ πολυσύχναστη αγορά απώλεια βάρους Di.\nΓεύμα ημερών Χάπια διατροφής\nΠολλοί γιατροί ορίζουν μια χορτοφαγική δίαιτα σχέδιο για την πρόληψη και τη θεραπεία των διαφόρων ειδών ασθένειες. Δείτε ακόμη: Η δίαιτα που θα σας βοηθήσει να έχετε πιο λεπτούς μηρούς. Το χορτοφαγικό σχέδιο δίαιτας για την απώλεια βάρους δεν είναι μόνο για να χάσετε βάρος, αλλά είναι επίσης μια μέθοδος.\nΣχέδιο υγιεινής διατροφής: Σχέδιο απώλειας βάρους με χαμηλή περιεκτικότητα σε υδατάνθρακες για 7 ημέρες Γρήγορα, χάνετε πολλά και ριζικά και στη συνέχεια πάλι Jojo αποτέλεσμα. Το χορτοφαγικό σχέδιο δίαιτας για την απώλεια βάρους δεν είναι μόνο για να χάσετε βάρος, αλλά είναι επίσης μια μέθοδος συντήρησης για ένα λεπτό και αναλογικό σώμα.


Δημοσιονομικό Συμβούλιο: Προειδοποιεί για 11 κινδύνους\nΓΙΑΝΝΗΣ ΣΕΙΤΑΝΙΔΗΣ, 14/06/2019 (τελευταία ενημέρωση 11:39)\nΣτην εαρινή του έκθεση, τη δέκατη κατά σειρά, το Δημοσιονομικό Συμβούλιο καταγράφει ένδεκα κινδύνους που μπορούν να ανατρέψουν τη θετική πορεία των δημόσιων οικονομικών. Η θεραπεία που υπέδειξε ο πρόεδρος του Δημοσιονομικού Συμβουλίου, Δημήτρης Γεωργιάδης, δεν είναι άλλη από την προώθηση των αναγκαίων μεταρρυθμίσεων.\n«Ποια είναι η απάντηση σε όλα αυτά τα θέματα; Μεταρρυθμίσεις, μεταρρυθμίσεις μεταρρυθμίσεις», τόνισε.\n«Η κυπριακή οικονομία παραμένει, κυρίως λόγω του μεγέθους της, του υψηλού δανεισμού και της χαμηλής ανταγωνιστικότητας, ευάλωτη σε κινδύνους που πιθανόν να διαταράξουν τη θετική της πορεία, δημιουργώντας προβλήματα στα δημόσια οικονομικά και στη συμμόρφωση με το εθνικό και ευρωπαϊκό θεσμικό πλαίσιο», αναφέρεται στην έκθεση.\nΟι κίνδυνοι που καταγράφει το Δημοσιονομικό Συμβούλιο είναι:\nΤο ύψος των κρατικών δαπανών και το κρατικό μισθολόγιο.\nΤο Δημ. Συμβούλιο εκφράζει ακόμη μία φορά την ανησυχία του για το μέγεθος και την πορεία του κρατικού μισθολογίου. Ο κ. Γεωργιάδης έφερε ως παράδειγμα το γεγονός ότι αν και η Κύπρος διαθέτει τον μεγαλύτερο αριθμό αστυνομικών, σε αναλογία πληθυσμού, στην ΕΕ, προωθούνται νέες προσλήψεις.\nΚυπριακό Πρόγραμμα Επενδύσεων.\nΤο κυπριακό επενδυτικό πρόγραμμα επηρεάζει ήδη άλλους τομείς της οικονομίας και συνολικά την αγορά ακινήτων. Για παράδειγμα, παρατηρείται αύξηση των ενοικίων χωρίς να υπάρχει ανάλογη αύξηση μισθών. Επιπλέον, το σχέδιο κινήτρων δημιουργεί έσοδα που δεν είναι μόνιμα, αλλά δαπάνες που είναι μόνιμες, όπως το σχέδιο που ανακοίνωσε πρόσφατα το Υπουργείο Εσωτερικών για την προσιτή κατοικία.\nΟ κ. Γεωργιάδης αναγνώρισε ότι δεν μπορεί να σταματήσει απότομα το πρόγραμμα, γιατί θα δημιουργούσε προβλήματα, αλλά και ούτε μπορεί να συνεχιστεί επ’ άπειρον.\nΤο Συμβούλιο επαναλαμβάνει την ανάγκη άμεσης μεταρρύθμισης του συνταξιοδοτικού συστήματος στην Κύπρο και ιδιαίτερα του δεύτερου (επαγγελματικά σχέδια συνταξιοδότησης), αλλά και του τρίτου πυλώνα (ατομικά σχέδια συνταξιοδότησης). Το Συμβούλιο θεωρεί ότι η μη διασφάλιση επαρκούς σύνταξης για το σύνολο των πολιτών ως τον πιο μακροπρόθεσμο κίνδυνο, για την αντιμετώπιση του οποίου χρειάζονται άμεσα μέτρα. Αν δεν επιτευχθεί η επάρκεια, εκτός από τα κοινωνικά προβλήματα θα υπάρξει αρνητική επίπτωση και στα δημόσια οικονομικά.\nΜη εξυπηρετούμενες χορηγήσεις.\nΤο Συμβούλιο θεωρεί επιτακτική ανάγκη τη βελτίωση του θεσμικού πλαισίου για έκδοση τίτλων ιδιοκτησίας, το οποίο θα υποβοηθήσει στη μείωση των ΜΕΧ, αλλά και στην αποτελεσματική ανάπτυξη του τομέα των ακινήτων.\nΓενικό Σχέδιο Υγείας.\nΤο Συμβούλιο έχει επανειλημμένα εκφράσει τις ανησυχίες του για τη βιώσιμη εφαρμογή του ΓεΣΥ, αλλά και την αυτονόμηση των δημόσιων νοσηλευτηρίων.\nΗ Κύπρος συνεχίζει να καταγράφει αναλογικά υψηλές δαπάνες στον τομέα της παιδείας, με τα αντίστοιχα αποτελέσματα μέσα από έρευνες όπως της PISA, να παραμένουν σε πολύ χαμηλά επίπεδα.\nΓραφειοκρατία / κλειστά επαγγέλματα.\nΗ γραφειοκρατία και τα εμπόδια δραστηριοποίησης σε πολλούς τομείς της οικονομίας εμποδίζουν την επιχειρηματικότητα και αποτρέπουν τις επενδύσεις, σημειώνει το Συμβούλιο στην έκθεσή του.\nΟ τομέας της απονομής δικαιοσύνης στην Κύπρο παρουσιάζει αδυναμίες, κυρίως μεγάλες καθυστερήσεις στην απονομή δικαιοσύνης και στη διεκπεραίωση υποθέσεων, οι οποίες δημιουργούν εμπόδια στην ανάπτυξη.\nΚρατικά ελεγχόμενοι οργανισμοί.\nΗ έκθεση περιλαμβάνει ειδική αναφορά για τη Cyta. Τo Συμβούλιο τονίζει ότι παρά τα μέτρα που έχουν ληφθεί από τη Cyta, το όλο περιβάλλον δημιουργεί συνεχώς νέες προκλήσεις. Ο κ. Γεωργιάδης τονίζει ότι και η ΑΗΚ θα έρθει αντιμέτωπη με τον ανταγωνισμό.\nΗ κυπριακή οικονομία παραμένει ιδιαίτερα ευάλωτη όσον αφορά τις συναλλαγματικές διακυμάνσεις τις αγγλικής λίρας και του ρωσικού ρουβλιού, λόγω των εμπορικών και επενδυτικών δεσμών με τις συγκεκριμένες χώρες. Επιπλέον, η Τουρκία έχει γίνει ελκυστικός προορισμός λόγω της μεγάλης υποτίμησης της τουρκικής λίρας κατά το 2018.\nΗ Κύπρος εξακολουθεί να παρουσιάζει αρνητικό ισοζύγιο στις τρέχουσες συναλλαγές και το υψηλό δημόσιο και ιδιωτικό χρέος.\nΤο μπάτζετ του Κονναφή για τον αντι-Τζουμ και τον επιθετικόΗ Αστυνομία άφησε την Maricar στα «Ελλείποντα Πρόσωπα»